Kataluniako Diada 2014 | Iñigo Herceren iruzkina\n'Hautestontziak ipini, president'\nDiadan parte hartu zutenek, edo parte hartu zutenei ahotsa jarri zietenek, ez zuten Madrilera begiratu, Kataluniara baizik. Artur Masi zuzendu zitzaioten.\nNoiz arte jarraituko dute Espainiako Gobernuak eta Estatuak, PP zein PSOE buru direlarik, Kataluniak azken urteotan bidali dituen mezu politikoei (indargabetu zen Estatutu berritik hasi eta azken bi urteotan Diadetako erakustaldietara) entzungor eginez? Kasurik ez egitea baino, bestelakoa izan da Espainiatik zabaldu den mezua: ezezkoa. Izan ere, funtsean, argudio bakarra dago Espainiaren jarreran: nazioa bakarra da, Espainia, eta nazio hori osatzen duten bestelako nazionalitateek ez dute bere kasa erabakitzeko eskubiderik. Subjektu politikoa ez dago zatitzerik, esan zuen duela sei urte Auzitegi Konstituzionalak Ibarretxeren herri-galdeketa deitzeko legea bertan behera utzi zuenean.\nArazo politikoa, gatazka demokratikoa, ordea, bistakoa da. Eta XXI. mendeko Europan irtenbidea ezin da izan ezetz esan eta kito.\nGizartearen zati handi batek erabaki nahi du. Horietako askok independentzia amesten dute. Diadan kalean islatu zen nahi hori. Gizartearen beste zati batek, "Katalunia isilak", ordea, ez du bide hori gura. Alferrikakoa da bietako zein den nagusi eztabaidatzea. Kaleko indarra itzela da, bai. Baina demokrazian bideak araututa daude. Eta gehiengoek hauteskundeetan eta Parlamentuan dute benetan balio duen argazkia. Egun, honakoa da: erabakitzeko eskubidea, herri-galdeketa, eskatzen duten alderdiek 87 eserleku dituzte (Legebiltzarraren % 64,4); horren aurka daudenek, 48 (% 35,6).\nBaina atzoko Diadan parte hartu zutenek, edo parte hartu zutenei ahotsa jarri zietenek, ez zuten Madrilera begiratu, Kataluniara baizik. Artur Masi azaroak 9an hautestontziak jartzeko galdegin zioten. Eta horrek presioa, Moncloara baino, Generalitateko Jauregira desbideratu du. Orain Artur Masek eta CiUk dute hitza. Kataluniako Parlamentuak herri-galdeketa arautuko duen legea onartuko du irailaren 19an. Galdera nagusia da noraino jarraituko duen hasitako bidea Masek.\nKonstituzionalak herri-galdeketa debekatuz gero, Generalitateak debeku hori errespetatu baina hauteskundeak deitzen baditu, Parlamentu berriak izango du galdera horren erantzuna. Kataluniak bere etorkizuna erabaki dezakeen ala ez segur aski ez dugu legegintzaldi honetan ikusiko, hurrengoan baizik. Eta, orduan bai, Espainiak ezingo du gaia etengabe alboratu. Ezta Kataluniako alderdiek ere.


Okela mihia saltsan | Sukaldeko Errezetak\nOkela mihia saltsan\nHizkuntza kultura batetik bestera kontsumoa asko aldatzen den haragia da. Erraiak terminoan sartzen diren atal guztiekin gertatzen den moduan, aldizka sukaldatzen dutenak eta saihesten dutenak daude. Lehenengoen artean nago; du mihia saltsan Beti etxean egosi izan da eta asko eskertzen dudan plater tradizionala da.\nMihia a da oso haragi samurra eta, beraz, oso egokia haur zein helduentzat; mastekatzeko zailtasunak izan ditzaketen guztientzat. Batera saltsa espainiarra Plater askoren laguntza bikaina. Familia osoarentzako egokia den jaki bihurtzen da. Bere aldeko beste faktore bat ere badu, hozkailuan gorde eta bi egun geroago dastatu dezakezu gogorra izan gabe.\n1 behi mihi\nEdalontzi 1 salda mihia prestatzeko\n1/2 koilarakada piper txorizo haragi\nMihia garbitzen dugu eta kazola handi batean sartuko dugu barazkiekin eta gatz pixka batekin. Estali urarekin eta egosi gutxi gorabehera 2 orduz edo samurtu arte.\nMihia ateratzen dugu eta tenplatzen uzten dugu azala kentzeko eta moztu xerratan 2 cm inguru. lodia. Salda, iragazi egiten dugu gero aprobetxatzeko.\nSaltsa prestatzen dugu. Horretarako, tipula, piper berdea, piper gorria eta azenarioa txikitu eta salteatu egiten dira zartagin batean olio zorrotada on batekin samurtu arte. Gero tomatea gehitu, zuritu eta txikitu eta minutu batzuetan egosi da. Ardo zuria bota eta alkohola lurruntzen uzten da. Azkenean, gehitu salda, gatza, piperra eta txorizoa eta egosi gutxienez 15 minutuz. Denbora hori igarotakoan, gatza xehatu eta beharrezkoa bada zuzendu egiten da.\nFileteak arrautzen ditugu mihia irinaz eta arrautzaz pasatuz eta saltsan sartuko ditugu. Zaporeak integratzen uzten dugu eta saltsa lotzen amaitu da buztinezko lapikoa sutan jarriz 15 minutuz.\nMihia presioko eltzean egosi dezakezu, denbora asko aurreztuko duzu.\nInformazio gehiago -Okela albondigak Espainiako saltsan\nTotal time 3 ordu\nKilokaloria zerbitzatu bakoitzeko 350\nHaragi Errezetak, salsas\nArtikuluaren bide osoa: Hasiera » Platerak » Haragi Errezetak » Okela mihia saltsan\nGorringoa gozoa, batez ere postreak betetzeko\nMadari, kanela eta intxaur pastela, zerbitzatu epel!


2016. urtea amaitu ondoren, Zalla Zine-antzokiak aurreko hamabi hilabeteen balantzea egin du. “Ekitaldi itxi berriaren emaitzek erakusten dute espazio kultural honek bere arrakastari eta amortizazio sozialari eusten diela”, azaldu dute Kultura sailetik. “Hala ere, egia da -adierazi dute- guztira, 2.000 pertsona gutxiago bertaratu direla esparrura. Aurten 34.000 pertsona bertaratu dira Zalla zine-antzokira". Ekitaldi honetan ere eremu zinematografikoak bildu du publiko kopuru handiena: 21.570 ikusle. “Oso datu positiboak dira, are gehiago, aintzat hartzen badugu aurten aurreko ekitaldietan baino hiru zine-saio gutxiago eskaini direla. “Zine-antzokiaren historian hirugarren markarik onena izan da aurtengoa, 2015. urtearen (errekor absolutua; 22.924 pertsona) eta 2014. urtearen (22.342 pertsona) atzetik”, adierazi dute.\nGehien ikusi diren filmak\n2016. urtean arrakastarik handiena izan duen filma “Un monstruo viene a verme" izan da; 1.220 pertsonek ikusi dute. Horren atzetik, “Palmeras en la nieve” filma (992 ikusle), “El Libro de la Selva” (720), “Cuerpo de élite” (716) eta “Zootrópolis” (705) filmak ditugu.\nArte eszenikoei eta bestelako programazio propioari dagokienez, 2015eko zifrak gainditu dira. Izan ere, aurten, 5.631 pertsona bertaratu dira Zalla zine-antzokira ikuskizunen bat ikustera. “Hori ere historiako hirugarren markarik onena izan da, 2013an eta 2014an lortutako datuen atzetik. Gainera, azpimarratzekoa da, datu horren arabera, azken urteetan krisiak gehien eragindako sektoreetako bat berpizten hasia dela", adierazi dute Kultura sailetik.\nZalla zine-antzokiaren lagapenak\nAzkenik, gunearen lagapenari dagokionez, ekitaldi honetako datuek maila orokorrean lortutako emaitza onak arinki jaisten dituzte. Izan ere, gunearen erabilera-datuak 2012an eta 2013an lortutakoen berdinak dira. "Horrek ez du esan nahi talde eta elkarteek espazioa erabiltzen ez dutenik, baina ikusi dugu ekitaldietara publikoak etorri behar duenean erabiltzen dutela”. Hau da, saiatzen dira aurreikusten duten pertsona kopurura nahiz formatura hobekien egokitzen den lokala topatzen”, adierazi dute.


'La trinchera infinita'ren eguna, Donostiako 2019ko Zinemaldian\n'La trinchera infinita'ren eguna, Donostiako Zinemaldian\nJon Garaño, Jose Mari Goenaga eta Aitor Arregiren ('Loreak', 'Handia') filma Sail Ofizialean proiektatuko dute gaur, Urrezko Maskorrerako lehian.\nAntonio de la Torre eta Belen Cuesta, "La trinchera infinita" pelikulan\nLoreak eta Handia filmekin egin zuten bezala (azken horrek Epaimahaiaren sari berezia jaso zuen 2017an), Jon Garañok, Jose Mari Goenagak eta Aitor Arregik Donostiako Zinemaldiko Sail Ofizialean aurkeztuko dute beren lan berria: La trinchera infinita.\nAndaluzian, Belen Cuesta eta Antonio de la Torre aktoreekin, gaztelaniaz filmatutako drama hunkigarria ikusi ahalko dute gaur Zinemaldian, hain zuzen ere. Antzezleon interpretazio zirraragarriaz gozatu eta Moriartitarren pultsu narratiboan murgiltzeko aukera izango du publikoak hala, baita maisukiro filmatutako hainbat sekuentziarekin txunditzekoa ere.\nGoenaga: 'Ikusleek gure pertsonaiak maitatzen saiatzen gara'\nGainera, Sail Ofizialetik atera gabe, Ina Weisse alemaniar zuzendariak Das Vorspiel / The Audition Nina Hoss aktorea protagonista duen filma aurkeztuko du, eta Sonthat Gyal txinatarrak gauza bera egingo du La mu yu ga bei / Lhamo and Skalbe lanarekin.\nBestalde, euskal filmei dagokienez, Culinary Zinema sailean, Bittor Arginzoniz. Vivir en el silencio / Bittor Arginzoniz. Living in Silence Etxebarri erretegiko sukaldariaren biografia proiektatuko dute.


Recordando la guerra — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Recordando la guerra\ntxiko 2006/08/05 11:30\nGizon honen idazkeria oso atsegiña egitten jatak, berez. Bardin detza zer kontatzen diharduan, bere galbaittik pasatzian gaixa gozatu egitten jok. Liburu hau “Viaje al país de los Recuerdos”-en jarraipen bat dala esan leike, edo azken fiñian liburu bera. Etxebarria, bere zahartzaruan, oroimenan harixari tiraka hasten da eta ez dau kontakizun lineala egitten. Idazkera estilo berezi batekin, fitxa moduko batzu egitten dittuk eta gai baten gainian egitten jok berba, beste gai marjinal eta sekundario ugariz errelazionatuta baiña. Bajirudik fitxa asko “zabalik” izaten zittuala, eta oroimenak etorri ahala batian edo bestian sartu... idazkera xelebre honetatik urtetzen dan testu finala oso ariña dok, apur bat kaotikua baiña era berian ordenatua, eta datu bat topatzeko nahikua erreza.\nEtxebarriak etxuan aukera askorik izango hamen agertzen dittuan kezketaz nasai jarduteko, bere inguruko jentiakin. Edo igual bai, telebisiño barik etxian eta lagunartian berba eta berba egittia askoz be normalagua zuan sasoi háretan. Dana dala liburu honetan be bere barruko hainbeste alderdi maittagarri isladatzen dittuk: “pertsona nagusixen munduko” kezken artian (gerran Espainiar estatuko goi maillako funtzionario ibiltzia tokatu jakon, gobernuari lehelengo Valenciara, gero Bartzelonara eta gero Frantziara jarraittuta) gaztetandik bizi osuan iraun juan pertsona sensible eta on-nahixa agertzen jakuk: bardin dok bonbardeo batetik txiripaz libratu, errefuxiatu artian iges ibilli, edo Gestapo nazixa atzetik izan, mitxeleta edo lur-txakur arraro bat ikustian haren atzetik juango dok Etxebarria, naturalezako gauza guztiekin legez harrittuta. “Bere bizitzako egunik zoriontsuen” legez izendatzen dittu Frantziako herri desbardiñetan konfinatuta pasatu bihar izan zittuan egunak; Espainiako gerria eta Munduko Bigarrenan artian harrapatuta, eurekin zer gertatuko zan jakin barik, han ibiltzen ei zuan gure gizona baso eta soluetatik bere kautan, irakortzen edo momorruei erreparatzen, nasai.\nErrefuxiatuak ixa-ixa eskekuen moruan zebizen, ahal zan tokixan bizi izaten. Uste dot Amboisen izan zala, andra eta alabiakin batera etxe edo borda zahar baten sartu zittuezela, su bajua eta lurrezko soluakin. Pasarte barregarrixa dok: etxeko andrei etxaken bape gustau suan asuntua antza, zikiña eta gatxa dalako gobernatzen; baiña bera ume baten modura bere 50 urtiekin, pozik erdi-aruan moduan bizitziagaittik...\nEstilo tragikomiko baten, bere eguneroko bizitzako gauzak jakitzen goiaz inguruko egoera politiko eta belikuan txertatuta. Oso interesgarrixa egin jatak, adibidez, jakitzia zer gertatzen zuan Espainiatik igez zoian errefuxiatu ufalakin: frantses “libriak” harrapatu ezkeriok, errefuxiatu esparru batera; frantses “okupatuak” harrapatu ezkeriok, Falange eta Gestapokin Espainiara. Orduan, iges denpora guztian...\nBeste detalle pare bat: ade batetik, Etxebarrian aittamen baten ikusten dok zelan hasi jakon euskerian gaiñeko interesa; antza danez Burdeosen bibliotekan “ezkutatzen” zan (bajirudik nazi eta falangekuak etxuela han begiratzen) eta han euskerian gaiñeko liburuak izan zittuan esku tartian. Handik sortu ei jakon eibarko euskeria aztertzeko guria, eta 1941rako ba zeukan zeozer aurreratuta (gero suntsittu egin bihar izan juan beste papel konprometigarrixekin batera). Eta bestetik, bere alabak biblioteconomia ikasitta hortik bizi ziranez, bera be liburuzalia izanda gauza bera egittia okurridu jakola. Hantxe juaten zala Unibertsidadera 20 urteko neskatilla artian, 60 urteko gizona. Urte bakarra egin ahal izan juan baiña, estadu kolpe batengaittik Unibertsidadia itxi egin zalako... Baina honek Etxebarrian pertsonalidade erakargarrixan beste pintzelada adierazgarri bat lagatzen jezkuk.\nEta azkenik, liburuan amaieria be gustatu jatak: derrepente, ezelako konklusiño barik:\n“Final. Y aquí hago punto, aunque algo más podría decir todavía, pues soy de los que me canso de un trabajo y tengo que variar. Caracas, 20 de Febrero 1958”.\netiketak: arrantza literarixuak, gce, eibar, toribio_etxebarria


Irekia Eusko Jaurlaritza - Gobierno Vasco :: Pilar Unzalu pozik azaldu da Euskal Herriko sagarrekin soilik egin den Eusko Labeldun sagardoaren ekoizpenagatik\nPilar Unzalu pozik azaldu da Euskal Herriko…\n<img src="https://www.irekia.euskadi.eus/uploads/cover_photos/5433/original/sidra04.jpg" style="max-width:100%" alt="" />\nPilar Unzalu Ingurumen, Lurralde Plangintza, Nekazaritza eta Arrantza sailburuak gaur aurkeztu du ofizialki "Euskal Sagardoa", Eusko Label kalitate-ziurtapenarekin: Euskal Herrian ekoitzitako sagarrekin soilik egin den produktua. Hil honen amaieran hasiko dira botilan merkaturatzen lehen kanpaina honetan erregistratu diren 20 sagardotegietan egin diren 860.000 litroak; datorren urtean, hogeita hamar inguru izango dira sagardotegiak.\nPilar Unzalu izan da buru, Gipuzkoako Saizar sagardotegian, Kalitatea Fundazioaren labelarekin nabarmendutako 14. produktuaren aurkezpenean, eta kalitate-estandar garaiak eta "trazabilitatearen berme osoa" dituen sagardoa ekoiztea "ahalbidetu" duten "Euskal Autonomia Erkidegoko sagardoaren eta sagarren ekoizpenaren sektoreko pertsona guztien bultzada eta adorea" azpimarratu ditu.\nKalitatea Fundazioak onartutako araudiak ekoizpen "kate osoan" kontrol zorrotza ezartzen duela berretsi du, eta dena hartzen duela: sagarrondoak, sagar-bilketa, garraioa, prentsatzea, muztioak egitea, hartzidura, ontziratzea, etiketatzea, etab.\n"Eusko Labeldun sagardoa lortzeak poztasun berezia eragiten du, sagardoa izan baitzen -gogorarazi nahi dut- garai batean kalitatearen ‘K' lortzeko proposatu eta aztertu ziren produktuetan lehenengoetariko bat" adierazi du sailburuak, eta azpimarratu du "kalitatearen aldeko apustua" eta "gure produktuei balio erantsia gehitzeak" areagotu egiten duela, zalantzarik gabe, merkatuetan lehiatzeko gaitasuna.\nSailburuak nabarmendu duenez, "Euskal Herriko sagarrekin bakar-bakarrik egin den sagardoa daukagu aurrean. Eta horrek esan nahi du, alde batetik, gure ohiko edari bat berreskuratu dugula; eta, bestetik, sagardotarako bertako sagarren produkzioa indartzeko aukera irekitzen dugula".\nKalitateak sakon aztertu du produktua hainbat laborategitan (Fraisoro, EHU eta Valladolid, Alacant edo Alemaniako zentroak), guztira 15 bereizgarri ikertzeko: azidotasuna, alkohol-maila, PHa, azido malikoa, azukreak, errautsak eta fenolak. Azkenik, Sailkapen Batzordeak produktua dastatzen du, eta sagardo naturalaren ezaugarri organoleptikoak balioesten ditu, ikusmenaren, usaimenaren eta dastamenaren ikuspuntutik.\nHil honetan bertan, erregistratutako 20 sagardotegiren Eusko Labeleko botilak jarriko dira merkatuan; 860.000 litro sagardo baino gehiago egin dute, Euskal Autonomia Erkidegoko 1.150.000 kilo sagarrekin.\n30 sagardotegi inguru daude izena emanda, hurrengo urteko Eusko Labeldun sagardoaren ekoizpenari begira, eta tarte handia dago ziurtatutako sagardoa egiteko, Euskal Autonomia Erkidegoan sagardotarako 6-7 milioi kilo sagar ekoizten direlako.\nEgun, 250 sagar-ekoizle daude erregistratuta kalitatearen proiektu horretan, baina interesa handitu egin dela antzeman da sektorean, sagarrondo-sail berriak sortzeko edo daudenak handitzeko.\nPilar Unzaluk txalotu egin du "bai sektorearen ausardia, eta bai" marka publiko eta ofizialak kontrolatzeko sistemen "eraginkortasuna eta zorroztasuna" (Kalitatea Fundazioa) -urte askotako eskarmentuarekin eta produktu ugarirekin erakutsi duena-, eta uste osoa agertu du kalitatearen eta trazabilitate-bermearen aldeko apustuari esker "Euskal Autonomia Erkidegoko sagarrekin soilik egindako sagardoak merkatuan leku nabarmena hartuko duela".\n2011n ERREGISTRATUTAKOAK (aurten dagoeneko ekoitzi dute Eusko Labelarekin)\nGIPUZKOA: 14\tBIZKAIA\n14.\tUrbitarte\t15.\tAxpe\nORAIN ARTE IZENA EMAN DUTEN SAGARDOTEGI BERRIAK:\n3.\tItsas Buru\n4.\tIturrieta (Araba)\nsidra04.jpg 900 KB (jpg)


Jakinarazpena pasa den ostiralean egin arren, gaur onartu dute neurriak gogortzeko lege dekretua Nafarroan. Pandemiaren argudiopean, legeak zurrunduko ditu Nafarroako Gobernuak, isunak igoz, besteak beste.\nHiru mailatan sailkatu dituzte lege urraketak: arinak, larriak eta oso larriak. Azken horien kasuan, 60.001 eta 600.000 euro bitarteko isunak ezarri ahalko dituzte neurriak ez betetzea leporatuta.\nMaskararen erabilpena eta kaleko edana are zainduagoak izanen dira oraindik aurrera. Maskarari doakionez, lehen 100 eurokoa bazen, orain, jantzia ez denean edo gaizki erabilia denean, 300 euroko isuna ezarri ahalko da pertsonen arteko distantzia ez bada bermatua. Kalean zurrutean ibiltzen denak, aldiz, 600 euroko isuna jaso dezake.\nUztailaren erdialdetik hona, Foruzaingoak 1.200 salaketa eman ditu "segurtasun neurriak ez errespetatzeagatik". Aipagarria da, bestalde, Nafarroako Gobernuak martxan jarritako aplikazioa, Radar Covid, biztanleen mugimenduak kontrolatzeko aukera ematen duena.


'Cosimoren Katiuskak' albuma aurkeztu dute - Sakana - Guaixe.eus\nGuaixe 2018-10-22 11:28\nAna Ibañez ilustratzailea eta Dani Martirena idazlea. UTZITAKOA\nEtxepare literatura sariaren irabazlea izan zen Ana Ibañez ilustratzailearen eta Dani Martirenaren lana. Pamiela argitaletxeak argitaratu du\nSakanako Mankomunitatearen eta Nafarroako beste 21 erakunderen euskara zerbitzuek elkarlanean antolatzen dute Etxepare literatura saria. Euskaraz sortutako haurrendako albumen produkzioa sustatzea du helburu lehiaketak. Ekainean eman zuten aurtengo edizioaren irabazlearen izenburua: Cosimoren Katiuskak. Ana Ibañez ilustratzailearen eta Dani Martirena idazlearen lana da. Albumaren aurkezpena egin dute orain. Pamiela argitaletxeak argitaratu du.\nItalo Calvinoaren II bareno rampante liburu ezagunaren erreferentzia erabili eta gaurkotu dute egileek Cosimoren Katiuskak istorioa sortzeko. Cosimo eta parke txiki bat dira protagonistak. Cosimok zuhaitz baten gainean etxola bat eraiki nahi du eta hortik inguruari erreparatzen dio. Albumak haurrei baliabide berriak erakutsiko dizkie, eta edertasunaren aldarrikapena ere zabaltzen du lanak. "Gogoetarako kontakizuna da", epaimahaiaren esanetan.\nLeire Bilbao idazleak, Leire Salaberria ilustratzaileak eta Asun Agiriano haur bibliotekariak osatu dute epaimahaia. Haien iritziz Cosimoren Katiuskak album ilustratu batek izan behar dituen ezaguarriak "bikain" erakusten ditu. Hortaz, irakurlea adi mantentzea lortzen du eta heldu baten konpainiarekin irakurri behar da. Bai testua bai ilustrazioak indartsuak direla gaineratu du epaimahaiak: "bi lengoaiak aberatsak dira".\nDani Martirena Indart albumaren idazlea legasarra kazetaria da eta EITB-ko albistegietan lan egiten du. Hainbat literatura lehiaketetan parte hartu du eta bere lanak sarituak izan dira. Esaterako Bero haizeak eta Esku hori Basauriko Euskarabila elkarteak antolatutako ipuin erotikoen lehiaketan sarituak izan ziren, eta Txalaparta argitaletxeak lan sarituen bilduman kaleratu zituen. Iruñeko Udaleko idazle berriendako literatura lehiaketan ere parte hartu du, eta lehen saria jaso zuen 2015ean: Astearte hark arrun bat behar zuen lanarekin.\nAna Ibañez Elosuak egin ditu albumaren ilustrazioak. Arte Ederretan lizentziaduna da, eskultura espezialitatean, eta arte eskolan grabatu eta estanpazio teknikak ikasi zituen. Hainbat erakusketetan parte hartu du, besteak beste: Biguina eta beroa Zizur Nagusiko kultur etxean, Gayarre Antzokian eta Molmar arte galerian, besteak beste. Iruñeko Gazte Sarien XIV. deialdian 2. eta 3. saria jaso zituen Ibañezek. Martirenak eta Ibañezek bi liburu auto ekoizpenean argitaratu zituzten: Hankaz gora du amaik mundua (2016) eta Jonek Jone izan nahi du (2017).


Errepideen neguko plana abiarazi du Bizkaiko Foru Aldundiak - Deia\nErrepideen neguko plana abiarazi du Bizkaiko Foru Aldundiak\ndeia.eus 11.01.2021 | 11:56\nBILBO. Bizkaiko Foru Aldundiak martxan jarri du asteburu honetan errepideen neguko plana. Horri esker, lurraldeko errepideen erabiltzaileen segurtasuna bermatuko da, elurrak eta izotzak eragin ditzaketen arriskuak gutxituz.\nElurra kentzeko makinak lurralde osoan egongo dira, errepideak garbitzeko, gatza botatzeko eta foru-errepideen sareko zirkulazioa errazteko.\nBizkaiko Foru Aldundiak gogorarazi nahi du baldintza txarretan saihestu egin behar dela elurrak eta izotzak kaltetutako eremuetara joatea, eta alerta meteorologikoetan zuhurtzia handiz ibili behar dela. Horregatik, eguraldi txarra eginez gero, oinarrizko gomendioak jarraitu behar dira, hala nola egoera meteorologikoaren eta trafikoaren berri izatea, ahal den neurrian ez gidatzea eta garraio publikoa erabiltzea, ibilgailua egoera onean eta ondo hornituta edukitzea edozein gorabeheraren aurrean, eta, batez ere, gidatzean kontu handiz ibiltzea.\nERREPIDEEN NEGUKO PLANA\nNegu honetarako diseinatutako operatiboaren arabera, 400 profesional inguru arituko dira Bizkaiko errepideetan, elurra kentzeko makinetako gidariak, laguntzaileak eta zaintzaileak kontuan hartuta, eta horiei gehitu behar zaizkie Foru Aldundiaren errepideen kontrol-zentroetatik errepideen neguko plana koordinatzen duten langile guztiak. Baliabide materialei dagokienez, kanpaina honetan elurra kentzeko 82 makina daude, kamerak eta posizionamendu-sistemak dituztenak. Makina horiek denbora errealean bidaltzen dute kontrol-zentroetara beren jarduerari, egoerari eta errepidearen egoerari buruzko informazioa; era berean, 10 milioi kilo gatz bildu dira, errepideetan sakabanatzeko eta izotz-plakak sortzea saihesteko.\nForu Aldundiak azaroaren 1ean aktibatu zuen Errepideen Neguko Plana (2020-2021), eta 2021eko apirilaren 30era arte egongo da indarrean, Bizkaiko errepideen foru-sareko neguko ezbeharrei aurre egiteko.\nBidesaridun bideak zaintzeko 150 milioi euro inbertituko ditu Aldundiak.\nBizkaiko bide-sarearen kalitatea baloratu dute erabiltzaileek.\n10 pertsona hil dira Euskadiko errepideetan uztailean eta abuztuan.


Sopela.net – 100 orrialdea – Beste sopela bat posible dalako\nSOPELAko biztanleak 2014. urtearen amaieran\n2015 urtarrila 21 Iruzkinik ez\nPiramidea foro-ciudad-k egokitu du “Instituto Nacional de Estadística” delakoak emandako datuen arabera.\nSOPELAn, 2014. urtearen amaieran 13.061 biztanle zeuden, horietarikoak 6.644 emakumeak dira eta 6.417 gizonak.\nSopelako EHBilduk udal hauteskunderako hautagaiak aurkeztuko ditu\n2015 urtarrila 19 Iruzkinik ez\nSopelako EHBilduk udal hauteskunderako hautagaiak aurkeztuko ditu datorren igandean, hilak 25, Kurtzio Kultur Etxean 12:00etan.\nEkitaldia irekia da eta bideo baten bidez lau urte hauetako balantzea egingo ostean, datozen lau urteei begira Sopelako EHBilduk aurkeztuko duen Konpromisoen karta azalduko da.\nEkitaldia bukatzeko hitza hartuko dute Sopelako alkategaiak (Guillermo Vio) eta EHBilduren Hautagaiak Bizkaiko Ahaldun Nagusi izateko (Josu Unanue).\n(Argazkian Guillermo Vio, Sopelako alkategaia EHBilduren izenean)\nSopelako Gure Esku Dago-k “Jostuna” dokumentala aurkeztuko du\n2015 urtarrila 16 Iruzkinik ez\nSopelako “Gure Esku Dago” ekimenak “Jostuna” dokumentala aurkeztuko du gaur, hilak 23, 19:00etan Kurtzio Kultur Etxean-\nFilma honetan “Gure Esku Dago” dinamikaren sustraitze prozesua kontatzen da, eta erreferenteak diren hainbat lagunen adierazpenak bildu dituzte. “Erabakitzeko eskubidearen inguruko korapilo nagusiak askatzeko ahalegina” dela iragarri du Gure Esku Dagok.\n(Argazkian: Sopelako Gure Esku Dago)\nPNVk, PSEk eta PPk Sopela zigortzen dute\n2015 urtarrila 14 Iruzkinik ez\n(Argazkia artxibokoa da, PNV, PSE eta PP alderdien bozeramaileek Bateragune epaiketa zela-eta emandako prentsaurre komuna)\nBerridazten dugu Sopelako EHBilduk argitaratutako aldizkarian “PNVk, PSEk eta PPk Sopela zigortzen dute” artikulua\nEH Bilduk aurkeztutako aurrekontu proiektuaren kontra bozkatu zuten alderdiok inongo proposamen edo alternatibarik egin gabe. Honela, Sopelak behar dituen konponketak eta inbertsioak atzeratuko dira. Zergatik Sopela izorratu?\nIrailean eman zitzaizkien lehenengo dokumentuak eta azaroaren 28an proiektu osoa. Hiru hilabetean ez dira kapazak izan ezta proposamen bat bera ere egiteko. Ezta plenoan ere.\nDuela bi urte bezala, euren blokeo jarrera ostean dagoen bakarra gaitasun eza eta alderdikeria dira, Sopelaren kalterako. Orduan, liburutegiko leihoen konponketa ere oztopatu zuten, besteak beste. Oraingoan ere, lehengoetara itzuli.\nEH Bilduk laugarren urtez defizitik gabeko proposamena aurkeztu du, gainera, inbertsioetarako ohiko gastuen gorakadarekin. Izan ere, 2103tik Udalak ez du zorrik eta horrek inbertsioak egitea ahalbidetu du.\nUdal Gobernuaren aurrekontu-proposamenak milioi bat euro bideratzen zituen inbertsioetarako: *146.000 euro umeentzako jolasak berritzeko (aterpea duen jolas bat eraikitzeko aukerarekin), *125.000 euro irisgarritasuna eta oinezkoen mugikortasuna hobetzeko, *89.000 euro kolektoreak konpontzeko, *77.000 euro eraginkortasun energetikoarekin jarraitzeko, *65.000 euro enpleguaren sustapenerako, *13.000 euro banku eta kaleko azpiegiturak, *10.000 euro markesina berri bat eraikitzeko, e.a.\nEra berean, 2014. urtean onartutako konprometitutako kreditu bi gehitu ziren: 315.000 euro bidegorri-sarea handitzeko eta 150.000 euro Hirigintza Antolamendurako Plangintza Orokorrerako. Kreditu horiek, 2014. urtean onartutako konpromiso-kredituak direnez, indarrean jarraituko dute aurrekontua onartua ez izan arren.\nHonen guztiaren kontra bozkatu dute PNVk, PSEk eta PPk. Alternatibarik gabe. Zergatik uste duzu?\nDonostiara joateko autobusa Sopelatik\n2015 urtarrila 13 Iruzkinik ez\nAtzo, hilak 12, Guardia Zibilak egindako euskal presoen abokatu eta lagunen aurkako sarekadari erantzuteko hainbat eragile politiko, sozial eta sindikalek (Lokarri, Sortu, EA, Aralar, Alternatiba, ELA, LAB eta Bilgune Feministak…) balorazio bateratua egin dute eta larunbatean, hilak 17, manifestazioa deitu dute Donostian.\n“Giza eskubideak, bakea eta konponbidea” lelopean abiatuko da manifestazioa 17:00etan Donostiako Antiguako tuneletik.\nDonostiara joateko autobusa irtengo da Sopelatik.\nPage 100 of 229« Lehena...102030«99100101102»110120130...Azkena »


presoak | Larrabetzu Euskal Herria\n2018-01-02 larrabetzu Utzi iruzkina\nAzken astean presoen aldeko mobilizazio ugari egin dira Euskal Herrian. Parisera martxa abendu hasieran, eta herriz herri hile osoan zehar.\nLarrabetzun berton, presoen aldeko ekitaldiak jendetsuak izan dira.\nOrain, urtarrilaren 13an Bilboko kaleak betetzeko deialdia be bolo bolo dabil herritarren artean.\nHemen presoen aldeko ekimen eta irudiekin egindako bideoa.\n2017-03-02 larrabetzu Utzi iruzkina\nLarrabetzuko ume eta gurasoak Izarrekin.\nIzar eta Sara batera ikusi gura ditugulako, etxean, kalean, plazan, zoriontsu.\nLarrabetzuko plazan adin guztietako ume eta izarrak batu gara, Izar eta Sara batera gura ditugula esateko.\nEzagutzen dozue egoera. 3 urteko IZAR txikia bere amarengandik urruntzeko arriskua dago gaur. Eta horregatik, azken egunetan mobilizazioak eta salaketak izan dira Euskal Herrian eta Euskal Herritik kanpo be.\nLarrabetzuko ume eta nagusiok izarrez beteko dogu Larrabetzuko plaza eta horretarako deialdi zabal eta koloretsua egin nahi dogu herritarren artean. Gaur, martxoak 2 (eguena) arrastiko 5etan plazan norbere izarragaz agertuteko. IZAR handi handi bat egingo dogu plaza erdian.\nIzar txikiaren amomaren berbak\nbiolentzia matxistagiza eskubideakizarpresoakumeak\nLasterbidean Larrabetzun. Arrastiko argazkiak\nHemen arrastiko argazkiak…\nJarraitu Lasterbidean Larrabetzun. Arrastiko argazkiak irakurtzen →\neuskal presoak euskal herriraEuskalherriaLARRABETZUlasterbideanpresoak\nIrudia 2013-12-30 larrabetzutik Utzi iruzkina


San Donato eskola proiektu pilotu baten partaide - Sakana - Guaixe.eus\nGuaixe 2020-07-08 10:26\nSan Donato ikastetxe publikoa.\nForu Komunitateko hamabi ikastetxek parte hartuko dute datorren ikasturtean ikasgeletan heziketa emozionala lantzeko proiektu pilotuan. Tartean da Etxarri Aranazko San Donato eskola publikoa. Laguntza programaren baitan, ekimenaren helburua ikasleen, irakasleen eta ikastetxeetako komunitate osoaren emozio-ongizatea lantzea da.\nHezkuntzako zuzendari nagusiak Laguntza Programaren 2020-2021 ikasturterako deialdia arautzen duen ebazpena onartu du, hezkuntza emozionala ikasgeletan sartzeko. Haur eta Lehen Hezkuntzako ikastetxeetan tratu ona sustatzea da helburua. Proiektu pilotu hori hezkuntza-komunitate osoa barne hartuko duen eraldaketa-prozesu pedagogiko batean sartzea erabaki duten ikastetxeetan eginen da.\nDepartamentuaren lehentasunezko helburua eskola-jazarpena eta ziber-jazarpena prebenitzea da. Horregatik, proiektuak jazarpenaren prebentzioaren kontzeptua gainditu nahi du, ekintza tratu ona sustatzera eta ikasgeletan emozio-heziketa garatzera bideratzeko, indarkeriazko jokabideetarako antidotorik onena den aldetik. Proiektu pilotuak aukera emanen du bizikidetzaren erregulazioan hezkuntza emozionalaren garapenaren inguruan tresna pedagogiko bat sartzearen emaitzak ebaluatzeko eta pixkanaka Nafarroako gainerako zentro guztietara zabaltzeko.\nSozializazio-prozesuak eta interakzioak erregulatzeko prozesuak adin txikietan hasi behar dira; horregatik, proiektu pilotu hau Haur Hezkuntzan eta Lehen Hezkuntzan aplikatuko da. 12 ikastetxeek konpromisoa hartu dute eraldaketa-prozesuari jarraipena emateko, klaustro osoa pixkanaka inplikatuz eta irakasleak ikasleen arteko harreman orekatuak eta errespetuzkoak arautzera bultzatuz.\nHezkuntza Departamentuak eskoletara hezkuntza-baliabideak eramanen ditu, haien bizikidetza-maila hobetzeko, non tutoretza- eta laguntza-prozesu bat izanen den, jardunbide egokien garapena sustatuz. Proiektu pilotuaz ikastetxean arduratzeko talde eragileak eratuko dituzte Zuzendaritza Taldeko eta Bizikidetza Batzordeko kideek. Talde eragile hori izanen da hezkuntza-esparruan garatu beharreko prozesuaren buru, eta, horretarako, ikasgeletan, etapaka, hezkuntza-baliabideen multzo bat sartuko dute, 3 urtetik 11-12 urtera, Lehen Hezkuntzako 6. mailara arte. Baliabide horiek emozio-hezkuntzaren inguruan bideratu eta sekuentziatuko dira, ikasleei beren emozioak ezagutzen, ulertzen eta modu asertiboan kudeatzen laguntzeko.\nEra berean, ikasgeletan entzuteko eta gatazkak konpontzeko egiturak eta espazioak sortuko dira, irakasleek gainbegiratuta, eta ikasleei emozioak adierazten eta akordioak lortzen lagunduko zaie. Azkenik, ikastetxeek konpromisoa hartu dute emozio-hezkuntzaren garapena zeharkako ardatz bihurtzeko, curriculum-eduki gisa hartuta. Prozesu horretan guztian, zentroek adituen laguntza izanen dute.\nLaguntza Programa Hezkuntza Departamentuaren apustua da, eta bat etorri nahi du Haurrak eta Nerabeak Indarkeriaren aurrean Osorik Babesteko Lege Organikoaren proiektu berriarekin, tratu ona eta heziketa emozionala sustatzeko helburuarekin, bai eta emozio-konpetentziak eskuratzea eta gatazkak konpontzea sustatzeko helburuarekin ere.\nHurrengo ikasturtean, Nafarroa osoko ikastetxeetako 300 irakaslek baino gehiagok parte hartu dute ikastetxeetako bizikidetza hobetzeko egituratutako Laguntza Moduluetako batean.


sobornozale / sobrakin\nsobra 1 adlag sobera, gehiegi.\nBatzuetan Ainararen etxera deitzen zuela, Txatoz galdezka, nahiz jakin behar zuen, sobra jakin ere, Txato jada ez zela Ainararen etxean bizi. Jon Alonso «Erretzaileen eremua» - 11. orr.\nErrege guzietarik eztiena eta amualtsuena -sobra ezti eta amultsua, ezen bortitzago izan balitz, bere eginbideak hobeki beteko zituen. Xipri Arbelbide «Janpierre Arbelbide» - 156. orr.\n· 2 iz pl hondarrak, geldikinak.\nSan Juan suetarako etxean sobra bila ari nintzela topatu nuen amak kendutako nire metalezko pistola. Joseba Sarrionandia «Kolosala izango da» - 127. orr.\nSutara bota genituen sanjuan sobrak, aurreko urtetik sabaian sikatzen egondakoak, sobra handirik ez zegoen arren. Joseba Sarrionandia «Kolosala izango da» - 128. orr.\n3 sobrako izlag soberako.\nZenbat ere gauza zentzugabe eta sobrako egiten zituen, denak iruditzen zitzaizkidan niri natural askoak eta ezinbestekoak. Matías Múgica «Hiltzaile baten aitormena» - Joseph Roth - 144. orr.\nMusuen dosifikazio hura: beti musu baten faltan, eta "ilun dago hemen, Lucas" eta "hobeto" eta "ez, hemen ez, gero, Lucas"; sobrako musurik ez, dosifikazioa beti. Unai Elorriaga «SPrako tranbia» - 47. orr.\n4 sobran [102 agerraldi, 29 liburu eta 30 artikulutan] adlag behar dena baino gehiago izanik, beharrezko ez dena izanik. ik sobera 8.\nGainera aterpea geneukan, nahikoa egur sutarako, janaria sobran jakitegian... Xabier Mendiguren Elizegi «Arima enkoniatuak» - 182. orr.\nKontakizun minimalistetan, "sobran" dagoen guztia ezabatu egiten da, kontatzen diren gauzetatik nahiz kontatzeko modutik. Koro Navarro «Zertaz ari garen maitasunaz ari garenean» - Raymond Carver - 7. orr.\nBaina nire tokia ez dago inon ere; sobran nago. Monika Etxebarria «Goragalea» - Jean Paul Sartre - 202. orr.\nTxilintxo hauek sobran daude hemen. Askoren artean «Asisko Frantzizko, Asisko Klara» - 1054. orr.\nKlinikek enbrioiak sobran gordetzen dituzte ernalketa saioek hainbatetan huts egiten dutelako. Berria - Gaiak 2004-10-08\nEz dute erabat lortzen sobran ez sentitzea. Monika Etxebarria «Goragalea» - Jean Paul Sartre - 216. orr.\nBeste asmazio guziak sobran ditu, edo eskas. Patziku Perurena «Trapuan pupua» - 181. orr.\nOslora zihoala esan zidan, olioa eta kortxoa garraio, baina denbora sobran zuenez, Kopenhagen gelditu zela, derrigorrezko konponketak egitera. Felipe Juaristi «Itzarri nahi ez zuen printzesa» - 271. orr.\nEz da existitzen, ez baitu ezer sobran: gainerako guztia da sobran dagoena haren aldean. Monika Etxebarria «Goragalea» - Jean Paul Sartre - 279. orr.\nBatzuei kontzientzia nazionala falta zaie; nik sobran daukat. Iñaki Segurola «Gaur ere ez du hiltzeko eguraldirik egingo» - 118. orr.\n5 aski eta sobra ik aski.\n6 nahikoa eta sobra ik nahikoa 31.\n7 sobra ere (orobat sobrare) itxuraz, antza denez.\nIdazlearen hilketan, sobra ere, ez zegoen argitu beharreko ezkutukirik. Joxean Agirre «Romain zen bere izena» - 43. orr.\nSobra ere bere amorantearen aitak arreglatuko zuen horrela. Matías Múgica «Hiltzaile baten aitormena» - Joseph Roth - 25. orr.\nBadaki bai, sobra ere, ondorio ekaitztsuak inguratzen. Pello Zabala «Naturaren mintzoa» - 292. orr.\nBaina Pedromari parte txarrekoa izan eta, sobra ere, guri hasiera-hasieratik antzeman zertan genbiltzan, eta... Patxi Zubizarreta «Pospolo kaxa bat bezala» - 146. orr.\nSarjentuak irizten zion bera ordurako nahiko su itzalita zegoela bere bizitzan, eta sobra ere, berriz larrua suari eskaintzen hasteko. izan ere aurrean hainbat baso hustu edo erdi hustu zeuzkaten, nahiz eta haiek sobrare usteko zuten bakarra edan zutela. Jon Alonso «Erretzaileen eremua» - 135. orr.\nBizitza bera ere irautea besterik ez baldin bada, motela da sobra ere, ez? Berria - Kultura 2006-02-18\n8 sobra izan da/du ad sobera izan.\nZein dugu hortaz, zinetan sobran dena, publiko hutsean oinarritutako gizarte eredu honetan, artista edo publikoa? Patziku Perurena «Trapuan pupua» - 292. orr.\nNik dirua sobra dut. Matías Mujika «Edale santuaren kondaira» - Joseph Roth - 9. orr.\n-Hi ez hago ongi -esaten dio Jesus Mariak-, sobra ere sekretu garratzen bat gordetzen duk hik. Pablo Sastre «Eguzkipekoak» - 55. orr.\nGu beti kejo eguzkiarekin: eskas ez badugu sobra. Patziku Perurena «Trapuan pupua» - 227. orr.\nEz zitzaiola ez koma bat falta ez sobra. Ramon Saizarbitoria «Gorde nazazu lurpean» - 186. orr.\nsobra ere (14)\nsobran dago (3); sobran egonen (4)


Nola eta noiz erreklamatu Espainiako Bankuan | Consumer\nNola eta noiz erreklamatu Espainiako Bankuan\nEspainiako Bankuaren aurrean erreklamazioa egin ahal izateko, erabiltzaileak kexa bat aurkeztu behar du bere erakundeko Bezeroarentzako Arreta Zerbitzuan.\nHerritarrek bankuekin duten haserrea handituz joan da azken urteotan. Erabiltzaile asko konturatu dira kontratuak sinatzera bultzatu zituztela informazio guztia izan gabe, beste batzuek zoru-klausulak aurkitu dituzte beren hipoteketan edo lehentasunezko partaidetzak ziren gordailuetan. Kexa horiei banku-erreklamazio gehiago gehitu behar zaizkie, komisioak ezartzeagatik, bezeroak handikotzat jotzen dituelako edo hitzartutako interesak produktu batengatik jasotzen ez dituelako. Hurrengo artikuluan azaltzen da zer egin erakunde batek kexa bat aurkeztu ondoren emandako konponbidearekin gustura ez dagoenean. Kasu horretan, Espainiako Bankuaren aurrean erreklama daiteke, baina kontuan hartu behar da erakunde horrek ematen dituen txostenak ez direla lotesleak.\nEspainiako Bankuak gainbegiratzen dituen erakundeetako bezeroen kexak eta erreklamazioak ebazten dituen zerbitzua du. Bezeroen eskubideekin zerikusia izan behar dute, eta erreklamatutako erakundeen ustezko ez-betetzeengatik.\nBDEren aurrean erreklamatzeko, bezeroak egiaztatu behar du bere eskaera ezetsi dela, ukatu zaiola edo aurkeztu zuenetik bi hilabete igaro direla.\nEspainiako Bankuak gainbegiratutako erakundeen bezeroek erakunde honen aurrean erreklama dezakete. Horren barruan sartzen dira banku, aurrezki-kutxa, kreditu-kooperatiba, ICO, CECA, kredituko finantza-establezimenduak, ordainketa-erakundeak, diru elektronikoko erakundeak, tasazio-sozietateak eta atzerriko moneta-trukerako establezimenduak, atzerriko billeteak eta bidaiari-txekeak saltzeko baimena dutenak.\nZergatik erreklama dakioke Espainiako Bankuari?\nKexek eta erreklamazioek zerikusia izan behar dute erabiltzailearen interesekin, erakundearekin sinatutako kontratuan, bezeroaren gardentasunari eta babesari buruzko araudian, banku-praktika egokietan edo banku-erabileretan aitortutako eskubideei dagokienez. Jardunbide egokiak arautegiak ezartzen ez dituenak dira, baina zentzuz eska daitezke kudeaketa arduratsu eta bezeroekiko begirunetsua egiteko.\nInbertsio funtsei edo baloreei buruzko kexak direnean, Balore Merkatuko Batzorde Nazionalak ebatziko ditu; pentsio eta aseguru funtsei buruzkoak direnean, Aseguruen Zuzendaritza Nagusiak.\nBDEn erreklamazioak egiteko baldintzak\nEspainiako Bankuaren aurrean erreklamatu ahal izateko, beharrezkoa da lehenago egin izana. Bezeroa ez badago ados aplikatutako komisioekin edo interesen kalkuluarekin, lehenik Bezeroaren Arretarako Sailera edo bankuek duten Bezeroaren Defendatzailera jo behar du.\nEspainiako Bankuaren Erreklamazio Zerbitzuak ematen dituen txostenak ez dira lotesleak\nErreklamaziogileak egiaztatu beharko du bere eskaera ezetsi dela, ukatu zaiola edo aurkeztu zuenetik bi hilabete igaro direla, eta ez dela ebatzi Espainiako Bankuaren aurrean erreklamatzeko.\nNola erreklamatu eta non\nEspainiako Bankuan erreklamazioa aurkezteko bi modu daude: telematika bidez NAN elektronikoarekin edo sinadura elektronikoarekin, eta idatziz Espainiako Bankuaren Erregistro Orokorrean, haren sukurtsaletan edo posta bidez.\nEspainiako Bankuaren webgunean, eskaera hori egiteko eredu ofizialak daude. Horietan, interesdunaren datu pertsonalak eta NANa, zein erakunderen aurka aurkezten den demanda, zein bulegotan parte hartzen duen eta erreklamazioaren arrazoi zehatza aurkeztu behar dira.\nGainera, egiaztatu behar da lehenago eskatu dela entitatearen Bezeroarentzako Arreta Zerbitzuan, eta erreklamatutako gertakariak frogatzen dituen dokumentazioaren fotokopia erantsi behar da.\nNola tramitatzen den\nErreklamazioa aurkeztu ondoren, Espainiako Bankuak espedientea ireki du eta interesdunak aurkeztutako dokumentazioarekin hasten da. Osorik ez badago, egin duen pertsonari jakinaraziko diote hamar egun balioduneko epean osa dezan, eta jakinaraziko diote, aurkezten ez badu, atzera egin duela ulertuko dela.\nErreklamazioen zerbitzuak erabiltzailearen dokumentazio guztia duenean, 15 egun baliodun ematen dizkio entitateari alegazioak egiteko. Jasotzen direnean, eskaeraren azterketa hasten da.\nErreklamatzen den entitateak erreklamaziogilearen uziak onartzen baditu edo atzera egiten badu, prozedura gelditu egiten da.\nErreklamazioen Zerbitzuak txosten arrazoitu bat idazten duenean amaitzen da demanda; txosten hori, Espainiako Bankuak jakinarazi duenez, “ez da inoiz errekurritu daitekeen administrazio-egintza izango”. Txostena erreklamatutako erakundearentzat kontrakoa bada, erreklamazioen zerbitzuari jakinarazi beharko dio hilabeteko epean, bere borondatez zuzendu badu. Kontuan hartu behar da zerbitzu honek ematen dituen txostenak ez direla lotesleak alderdientzat.\nbanku bezeroaren eskubideak entitate erreklamatu komisioak


KIMIKAGINTZAKO TEKNIKARIA - Kimika - QUIko Heziketa-zikloak\nFam.P. Kimika - QUI C.F.\n178/2008 Errege Dekretua [06/05/2013]\n71/2010 Dekretua [06/05/2013]\nOinarrizko Curriculum Diseinua [06/05/2013]\nKurtsoaren plangintza [06/05/2013]\nProduktu kimikoak lortzeko eta transformatzeko prozesuetan oinarrizko eragiketak eta kontrolekoak egitea. Eginkizun horretan, sistemak, tresneria eta zerbitzu osagarriak eraginkor mantenduko dira, prozesuaren aldagaiak kontrolatuta, produktuaren kalitatea ziurtatzeko.\n• Tresneria abian jartzeko.\n• Makinekin, tresneriarekin eta instalazioekin lan egiteko.\n• Prozesu kimikoa egiteko, nahasteak, disoluzioak, bereizketak eta oinarrizko beste eragiketa batzuk eginda.\n• Fabrikazio-prozesurako materialak hartzea, banatzea, biltegiratzea eta erregistratzea.\n• Prozesua kontrolatzeko, aldagaien balioak egiaztatuta.\n• Produktuaren kalitatea egiaztatzeko, prozesu-orrian definitutako oinarrizko saiakuntzak eginda.\n• Biltegiratzea eta bidalketa kontuan izanik, produktua egokitzeko.\n• Azpiproduktuen eta hondakinen sorrera minimizatzeko.\n• Profesional honek kimika-sektoreko enpresetan egiten du lan, produkzioko, harrerako, igorpen edo bidalketako, egokitzapeneko, hornikuntza logistikoko, energiako eta zerbitzu osagarrietako arloetan, hala oinarrizko kimikaren nola kimika transformatzailearen azpisektorean.\n• Tratamendu kimikoko instalazioetako operadore nagusia.\n• Hausteko, birrintzeko eta substantzia kimikoak nahasteko makinen operadorea.\n• Osagarri fotografikoak eta zinematografikoak fabrikatzeko makinen operadorea.\n• Tratamendu kimiko termikoko instalazioetako operadorea.\n• Kimika-instalazioetako energia sortzeko instalazioetako eta eragiketa osagarrien instalazioetako operadorea.\n• Urak tratatzeko instalazioetako operadoreak.\n• Substantzia kimikoak iragazteko eta bereizteko tresneriaren operadorea.\n• Destilazioko eta erreakzio kimikoko tresneriaren operadorea.\n• Ongarriak fabrikatzeko tresneriaren operadoreak.\n• Urak iragazteko, bereizteko eta arazteko tresneriaren operadorea.\n• Petrolio-findegietako eta gas naturaleko findegietako operadorea.\n• Produktu kimikoak fabrikatzeko makinen operadoreen arduraduna.\n• Galdaretako industria-operadorea.\n• Parametro kimikoak. (132 o.)\n• Kimika-instalazioko eragiketa unitarioak. (231 o.)\n• Kimika-instalazioko erreakzio-eragiketak. (198 o.)\n• Prozesu kimiko industrialen kontrola. (147 o.)\n• Prozesu kimikoan energia sortzeko eta transferitzeko eragiketak. (231 o.)\n• Kimika-industrian materialak garraiatzea. (165 o.)\n• Uren tratamendua. (189 o.)\n• Mantentze elektromekanikoaren printzipioak. (126 o.)


Uncategorized @eu - Page 9 of 20 - San Sebastián Shops\nDOAKO PRESTAKUNTZA-JARDUNALDIAK GIPUZKOAN 2020\nUncategorized @euBy sansebastianshops 14 urria, 2020\nSan Sebastian Shops-etik, Gipuzkoa Bazkundeak eskaintzen dituen formakuntza saioaen deialdi bat bidaltzen dizugu. ITXURA PROFESIONALA DUTEN ARGAZKIAK ETA BIDEOAK NOLA EGIN Azalpena: Lau orduko tailer honen helburua, egun etenetan, mugikorrarekin argazkiak ateratzearen emaitzak hobetzea izango da, produktu- edo zerbitzu-argazkiak ukitu eta pertsonalizatzeko enpresek egunerokoan aurre egin behar dieten egoerak arrakastaz konpontzeko. Azken finean, argazkiak…\nUncategorized @euBy sansebastianshops 5 urria, 2020\nSan Sebastian Shops-etik, Retail Euskal Eskolak eskaintzen dituen Webinar doainezko formakuntza saioaen deialdi berri bat bidaltzen dizugu. 07/10/2020 | 14:30 – 16:00 20 SEO trikimailu, Googleren lehen orrira eramango zaituztenak Mónica Carratalá: SEO aholkularia. Izena eman 14/10/2020 | 14:30 – 16:00 Hootsuite: kudeatu modu bateratuan zure sare sozialak Dani Arrilucea: Profesional independentea, Teknologia Berrietako teknikaria…\nSAN SEBASTIÁN SHOPS-etik jakinarazten dizuegu Agindu bat argitaratu dela, zeinaren bidez arautu eta deitzen baita Euskal Autonomia Erkidegoko merkataritza-sektoreko establezimenduetan kontsumoa sustatzeko «Euskadi Bono-Comercio / Euskadi Bono Denda» programa. Atxikitzeko epea bihartik aurrera (urriak 6). Kanpainari atxikitako txikizkako merkataritza-establezimenduetan ondasunak erosteko dirulaguntzak emango dira, bertan eskuragarri egongo den deskontu-bonu mota bakarraren bidez. «Euskadi bono-comercio / Euskadi…\nUncategorized @euBy sansebastianshops 2 urria, 2020\nSan Sebastian Shops-etik, Donostiako Sustapenak eskaintzen dituen Webinar doako formakuntza saioaen deialdi berri bat bidaltzen dizugu. “Hiriko elikagaien estrategiak.” NORENTZAKO: Nekazaritzako elikagaien Kluster kideak DATA: Asteazkena, Urriak 7 / 10:00-11:00 HIZLARIA:Daniel López. Fundación Entretantos “Reaktiva-T garapen pertsonala, nire etorkizuna era positiboan” NORENTZAKO: ezagutzak birziklatu eta gaitasun berriak eskuratu nahi dituzten pertsonak DATA: Osteguna, Urriak 8 /…\nMERKATARITZAKO ETA TURISMO BONUEK 8,7 MILIOI EURO TXERTATUKO DITUZTE MERKATUAN\nUncategorized @euBy sansebastianshops 30 iraila, 2020\nGaur gauzatu egin da erakundeen artean turismo, ostalaritza eta merkataritzako bonuaren baterako estrategiarako lortu den eta aitzindaria den akordioa. Bonu horien aginduak urriaren 5ean argitaratuko dira, eta hilaren 6tik aurrera egongo dira indarrean. Haien arabera, establezimenduek 3 asteko epea izango dute atxikitzeko. Epe horren ondoren, urriaren 28an, bonuak eskuragarri egongo dira herritarrentzat. Bonuen izenak “Euskadi Turismo Bonua” eta…\nUncategorized @euBy sansebastianshops 25 iraila, 2020\nSan Sebastian Shops-etik, Donostiako Sustapenak eskaintzen dituen Webinar doako formakuntza saioaen deialdi berri bat bidaltzen dizugu. “Irtenbide teknologikoa eta ikt tresnak tokiko merkataritzan eta Ostalaritzan” NORENTZAKO: Merkatari eta Ostalariak DATA: Asteartea, Irailak 29/ 14:00-15:00 HIZLARIA: GOSHO “64 bis”, I+G proiektuak finantzatzen eta startupetan inbertitzen laguntzeko tresna” NORENTZAKO: enpresa berritzaileak DATA: Osteguna, Urriak 1/ 9:30-10:30 HIZLARIA:…\nUncategorized @euBy sansebastianshops 24 iraila, 2020\nCasa Ponsol, Gabonetako Erakusleihoen lehiaketako irabazlea izan zen, Erakusleiho Iraunkorraren kategorian. Sari gisa, Cristina Enea Fundazioak markaren eta salgai dituen produktuen ingurumen-irizpideen diagnostikoa egiten ari da. Hurrengo bideoan ikusi dezakezue aurtengo udazken eta neguko denboraldirako presentatzen ari diren produktuak.\nDONOSTIAKO UDALAREN KONPROMISOA TOKIKO MERKATARITZAREKIN\nUncategorized @euBy sansebastianshops 22 iraila, 2020\nDonostiako Udalak eta San Sebastián Shopsek hitzarmen berri bat sinatu dute herriko merkataritzari laguntzeko, pandemiak gehien kaltetu duen sektoreetako bat. Enrique Ramos Sustapen Ekonomiko eta Merkataritzako zinegotziak adierazi duenez, “Donostiako merkataritzarekiko konpromisoa argia da, eta hitzarmen berri honen bidez (214.470 euroko ekarpena egiten du) bere finkapena bultzatu nahi da, hiri-ingurunea suspertu nahi da, hirian merkataritza-gastua…\nUncategorized @euBy sansebastianshops 21 iraila, 2020\nSan Sebastian Shops-etik, Donostiako Sustapenak eskaintzen duen Webinar doako formakuntza saioaren deialdi berri bat bidaltzen dizugu. “Biltegiratze energetikoa eta digitalizazioa, trantsizio energetikorako funtsezko faktoreak” NORENTZAKO: SMART klusterreko kideak DATA: Asteazkena, Irailak 23/10:00-11:00 HIZLARIA: ITE (Instituto Tecnológico de la Energía) Leire Zubizarreta, Juan Gilabert eta Ramón Gero Ciudad. Informazio gehiago eta izen ematea\nUncategorized @euBy sansebastianshops 10 iraila, 2020\nDONOSTIA SHOPS-etik jakinarazi genizuen egun hauetan, Zinemaldia ospatzen zela aprobetxatzeko, #DONOSTIAMARKET azoka egiteko asmoa genuela. Baina COVID19 dela-eta, ezin izango da aurrera eraman. Hala ere, ez dugu zuen produktuak saltokietatik kanpo erakusteko aukera galtzerik nahi; izan ere, udako azken egun hauetarako, produktuak bisitariei eta kontsumitzaileei hurbiltzeko abagune paregabea da. Hori dela eta, baimena eskatu diogu…


UPV/EHUko ikerketa-talde bat alzheimerra goiz antzemateko sistema garatzen ari da — Unibertsitatea.Net\nHemen zaude: Hasiera › Ziztu bizian › UPV/EHUko ikerketa-talde bat alzheimerra goiz antzemateko sistema garatzen ari da\nUPV/EHUko ikerketa-talde bat alzheimerra goiz antzemateko sistema garatzen ari da\n2015/03/20 - Unibertsitatea.net\nELEKIN iker-taldea hizketaren bidez alzheimerra sasoiz antzemateko lanean ari da, dementziarekin lotutako patologiak detektatzen laguntzeko teknikak aztertzen ari dira.\nIngeniaritza biomedikoa da ELEKIN ikerketa-taldearen ildoetako bat, besteak beste, medikuei diagnosiak egiteko lagungarriak izango zaizkien sistemak ari dira garatzen, bioseinaleak aztertzeko sisteman hain justu. Beste proiektuetako bat, alzheimerra goiz detektatzeko garatzen ari diren teknika da. Diagnosi adimenduneko teknika ez-inbaditzaile bat da, hizketa espontaneoaren analisi automatikoaren bidez garatutakoa.\nTeknika ez-inbaditzaile horietako bat, Automatic Spontaneous Speech Analysis deritzotena da, hau da, berezko hizkeraren analisi automatikoa. Teknika honen bidez, pazienteen ahotsa grabatzen da hauek bizitzan zehar gertatutako zerbait kontatzen ari diren bitartean, horren bitartez hainbat parametro neurtuaz. Esate baterako, hizketan ari denak hitz bat ezin oroituta egiten duen geldiunea neurtzen dute. Giro lasai eta atseginean egiten da, modu horretan, pazientearen gaitasunean eragin gabe egiten da proba.\nMetodologia honen helburua, inbaditzaileak diren teknikak alde batera utzi eta profesional klinikoei diagnosiak egiteko tresnak erraztea da. Gainera, ikertzaileek esandakoaren arabera, neurketa horiek teknikoak ez diren langileek burutu ditzazkete, pazientearentzako egunerokoaren antzekoa den giro batean.\nHemen duzue albiste osoa irakurgai: Hizketaren bidez, alzheimerra goiz detektatzeko sistema garatzen.\nEtiketak: Teknika EHU Lana Taldea Ikerketa Detektatu Alzheimer Inbasiboa UEU Metodologia UPV


Gustokok Slow Food-arekin eta ekoizpen ekologikoarekin konprometitutako azokaren antolaketan aurrera egiten du\nAurten, erakusketa espazioa handiagoa izango da, jatorri-deiturei leku gehiago eskaini ahal izateko, eta tokiko eta artisau-produktuak nagusi izango dira BECen egingo den azoka honetan\nData 2020ko martxoaren 6tik 8ra da, baina hirugarren edizioa su motelean prestatzeko txingarrak prest daude dagoeneko. Gustoko-k, bi urtero behin Bilbao Exhibition Centre-k antolatzen duen nekazal munduko elikagaien eta produktu gastronomikoen azokak, inoiz baino konpromiso handiagoa dauka slow food elikadura eta kontsumoarekin; eta baita tokiko artisau-ekoizpen ekologikoarekin ere.\nBECeko 1. pabiloia euskal herrixka bat bihurtuko da. Enparantza, kultur-etxea eta auzoak izango ditu. Auzoetan, hain zuzen ere, egongo dira azokan parte hartuko duten taldeak. Horrela, lehenengo aldiz, ekoizpen ekologikoak erreserbatutako espazioa izango du produktu kimikorik gabe ekoiztutako eta gehigarririk gabe prozesatutako elikagaientzat. Slow food mugimendua ere oso garrantzitsua izango da. Besteak beste, Mungiak hartuko du parte, Cittaslow saria jaso duten Euskal Herriko hiru udalerrietako bat. Mungiak sari hau jaso zuen hiritarren bizi-kalitatea hobetzen duten espazioak sortzeagatik. Mungiako ekoizleak Arabako Lurralde Historikoan mugimendu honen hainbat ordezkarirekin batera egongo dira, eta baita Bermeoko antxoa ekoizleekin edo Urduñako Zaporeak bezalako Nekazal Garapeneko elkarteen jaki gozoekin ere.\nGainera, azokak bere erakusketa eremua handitzen jarraitzen du jatorri-deitura duten produktuen ordezkariei lekua eskaini ahal izateko. Txakolina, haragia, olioa eta gazta egongo da kontsumitzaileak hain maite dituen produktu hauen artean.\nGustokoren antolatzaileek hileak daramatzate lanean gastronomiaren munduko azoka osoenetariko bat prestatzen. Horretarako, autonomia-erkidego gehienetako ordezkari instituzionalekin bildu dira. Proposamena BECen haien tokiko produktuak erakustea da, bai ekoizle indibidualen bidez edo bai ekoizle horiek taldeka parte hartuz. Estatuan egiten diren hainbat azokatan egon direla aprobetxatuz, Gaztela-Mantxako, Andaluziako, Extremadurako, Kantabriako, Asturiasko, Galiziako eta Kataluniako ordezkariekin izan dituzte bilerak.\nAldi berean, erakusketarien mailakoa izango den programa prestatzen ari dira. Azokak irauten duen hiru egunetan, hitzaldiak eta konferentziak egongo dira, Gustoko-ra gerturatuko diren profesionalei zuzendutako dastatzeak eskainiko dira eta Bilbao Ostalaritza Goi Eskolak (ESHBI) antolatutako hainbat showcooking egingo dira.\nBEC|2019-10-22T13:01:05+02:00October 22nd, 2019|Albistea @eu|0 Iruzkin


Europako herritar maiteok, lagun maiteok,\n2021eko maiatzaren 9an, Schuman Adierazpenaren 71. urteurrena zela eta, maila ofizialean abiarazi zen herritarrei irekitako lehen konferentzia paneuroparra. Eta Europako herrien inplikazioarekin eta konpromisoarekin seguruenik Europar Batasunaren etorkizuna eratuko du. Konferentzia honek, Europako Parlamentuak arrakastaz sustatuak, ausaz hautatutako europar herritarrak hartzen ditu barne, Europako Parlamentuko kideekin, Europako komisarioekin eta estatuetako ministroekin esertzera eta eztabaidatzera gonbidatzen direnak, baina baita tokiko eta eskualdeko kontseilariak eta gizarte zibileko ordezkariak ere, adibidez sindikatuak.\nEztabaida publiko horiek ez dira pertsona kopuru jakin baten artean egitera mugatu behar 450 milioi biztanleren etorkizuna jokoan dagoen bitartean. Horregatik benetan uste dugu zuek ere prozesu demokratiko honetan sartu behar zaretela. Izan ere, Europaren etorkizuna zuena ere bada. Europaren etorkizuna aztertuko duen Konferentziari buruzko eztabaidak prestatzeko online plataforma sortu da, elkartrukeak eta eztabaidak garatzeko balio duena (https://futureu.europa.eu/)/. Hurbil egoteagatik tokiko eta eskualdeko erakundeak animatu nahi ditugu eztabaida hori agenda publikoan sartzera eta plataforma horretan parte-hartzea sustatzeko eta eraginkorra izateko bideak zabaltzeko; baina, aldi berean, gizarte eta oinarrizko mugimenduak animatu nahi ditugu, euren nazioen estatusean aldaketak sustatzen dituzten gizarte zibiletan antolatuta daudenak. Plataforma ireki hau Europar Batasuneko 24 hizkuntza ofizialetan bakarrik dagoen arren, eta ondorioz zuetako batzuei zuen ama-hizkuntzan idazteko eta iruzkinak egiteko aukera kentzen dizue, Konferentziaren etorkizuneko eztabaiden oinarria izango da, eta eztabaida horiek bultzatzeko proaktiboak izan behar dugu.\nGu, estatuetako parlamentuetako eta Europako Parlamentuko kideak, Konferentziako autodeterminazioari buruzko taldeko kideak, gure nazioen eta estaturik gabeko herrien erabakitzeko eskubidearen errespetuaren eta ezarpenaren alde borrokatzen gara, baita prozesu horiei buruzko edozein eztabaida elkarrizketaren eta negoziazioaren bidez ebaztera bideratutako argitasun-mekanismo bat sortzearen alde ere. Tresna honek ezin dela jarrerarik inposatu, ezta eztabaidarik eragotzi ere, bermatu behar du. Gainera, ziur gaude mundu guztiak entzuna izateko eskubidea izan behar duela. Ondorioz bene-benetan gure etorkizun komuna osatzeko balioko duen ekimen honetan inplikatzera gonbidatzen zaituztegu (https://futureu.europa.eu/pages/getinvolved).\nLehen azaldu dugun bezala, Europaren etorkizunari buruzko Konferentziako eztabaidak plataformatik etorriko dira eta ideia batzuk, bereziki autodeterminazioaren printzipioa, azaleratzea eta gehiago ikustaraztea nahi dugu. Hala, plataforman ideia hori sustatzera gonbidatzen zaituztegu eta "Balioak eta eskubideak, legearen inperioa, segurtasuna" izeneko kapitulua komentatzera. Zuen iruzkinei eta konpromisoari esker gai hau lantaldeetan eta Konferentziaren osoko bilkuretan eztabaidatuko da eta gure esku-hartze eta eztabaida guztietan zuen iruzkinak nabarmentzeko eta azpimarratzeko posizioan egongo gara, gai hau agenda politikoaren lehen lerroan jarriz.\nAutodeterminazioaren printzipioa giza eskubide unibertsala da, errespetatu eta aplikatu beharrekoa, eta Europaren etorkizunari buruzko Konferentzia honetan horren alde borrokatzeko konpromisoa dugu. Baina horrela gerta dadin, zuen laguntza eta babesa behar dugu.\nBARRENA Pernando – Euskal Herria\nGOROSPE ELEZKANO Josune - Euskal Herria\nPUIGDEMONT I CASAMAJÓ Carles - Katalunia\nSOLÉ Jordi - Katalunia\nVAN LOUWE Karl - Flandria


Espazio Oteiza Jatetxea Terrazarekin | Igeldo Donostia San Sebastián\nEspazio Oteiza, Igeldo mendian kokatua, plater gozoak, ardo ona, snack… eta 1.400 m2 terraza zoragarriz gozatzeko topagunea da. Bertatik, Kantauri itsasoaren gainean ilunabar ahaztezinak ikusiko dituzu.\nBazkaltzeko edo afaltzeko ingurune aparta, areto argitsuan, erreserbatuan edo aire zabaleko terrazan. Prestasuna ziurtatzeko gordetzea gomendatzen da. Adierazi erreserba egitean terrazan bazkaldu edo afaldu nahi baduzu.\nZerbait arinagorako, gure terrazetan edo aretoan snack-aukera interesgarria izango duzu.\nEta edozein unetan, aldez aurreko erreserbarik gabe, kafe edo ardo bat. [Prestasunaren arabera]\nKonpainiarik onenean une bereziez gozatzeko toki aparta eta, eguraldiak laguntzen badu, 16:00etatik aurrera eta iluntzera arte, Patxi Troitiñok diseinatutako autore-koktelak dastatu ahal izango dituzu. [Prestasunaren arabera eta erreserbarik gabe]\nJorge Oteiza eskultorea, familiaren laguna eta AKELARRE jatetxeko ohikoa. Behin Pedro Subijanari puntzoi batekin eskuz egindako eskultura txiki bat oparitu zion. Egun batean, birmoldaketa-lan batean, eskultura jartzeko modu bat aurkitu zuen Pedrok. Eskerrak emateko, Pedrok baimena eskatu zion Jorgeri espazio hori bere izenarekin bataiatzeko, eta Jorgek gustura onartu zuen, Espazio Oteiza sortuz.\nAperitiboak, bazkariak, afariak… eta koktelak ere bai\nEspazio Oteiza egunero dago zabalik. Bazkari eta afariak eskura izateko gordetzea gomendatzen da.\nBazkaria / Afarietarako karta\nTerrazek Espazio Oteizaren eskaintza gastronomikoa gure koktel-barrarekin osatzen dute.\nSnack-ak: 12:00etatik 22:30etara\nBazkariak: 12:30etatik 15:00etara\nAfaria: 19:30etatik 22:30etara\nAldez aurretik erreserbatzea gomendatzen da, prestasuna ziurtatzeko.


2015EKO EKITALDIKO LEHEN SEIHILEKOKO – LabCaf\nHome/CAF prentsan/2015EKO EKITALDIKO LEHEN SEIHILEKOKO\n2015EKO EKITALDIKO LEHEN SEIHILEKOKO\nEskarien Zorroa, 2015eko ekainaren 30ean, 5.396 milioi eurokoa da. Zifra horrek CAFeko historian beste errekor bat ezarri du; izan ere, aurreko ekitaldiko 1. seihilekoaren amaierako Eskarien Zorroa baino %11 handiagoa da. Zenbateko horretatik, gutxi gorabehera % 80 nazioarteko merkatuari dagokiona da.\n2015eko ekainaren 30ean, Negozio Zifraren Zenbateko Garbia 660 milioi eurokoa da; hau da, 2014ko ekainean baino 77 milioi euro gutxiagokoa (% 10,4). Jaitsiera hori kontratu ugarien lan-kargen banaketa desberdinak eragin duen jarduera industrial txikiagoak sortu du.\n2015eko ekainaren 30ean, EBITDA MARJINA 95,3 milioi eurokoa izan da. Aurreko urteko aldi berean, aldiz, zenbateko hori 91,4 milioi eurokoa izan zen (hau da, % 4 handiagoa da). Ehunekoari dagokionez, Ebitda marjina % 12,4tik % 14,4ra igo da.\nSozietateen gaineko Zergaren aurreko ekitaldiko irabazia 44,3 milioi eurokoa izan da 2015eko ekainaren 30ean (2014an 55,7 milioi eurokoa izan zen).\nDena den, 2015eko zenbatekoak gutxi gorabehera 9 milioi euroko gastu handiagoa biltzen du aurreko urteko lehen seihilekoarekin alderatuta. Truke-aldeek eragin dute hori eta, batez ere, Brasilgo errealak euroarekin alderatuta izan duen debaluazioak. 2014. urtekoak, aldiz, 4,4 milioi euroko irabazia biltzen zuen Sevillako metroaren sozietate emakidadunaren partaidetzaren salmenta zela eta.\nSozietateen gaineko Zergaren ondorengo ekitaldiko irabazi garbia, 2015eko ekainaren 30ean, 32,7 milioi eurokoa izan da; hau da, 2014. urteko lehen seihilekoko irabazia baino % 26 txikiagoa. Jaitsiera hori, neurri batean, batez besteko zerga-tasa % 25 baino gehiago handitu izanak eragin du.\nGaur egun, CAF egiten ari den proiektuen artean, honako hauek nabarmen ditzakegu: aldirietako unitateen horniketa Sao Paulo eta Belo Horizonterako (Brasil), Triesterako (Italia), Estatu Batuetako Amtrak enpresarako trenak, baita Holandarako, Italiarako, Mexikorako eta Saudi Arabiarako ere, Malaga, Granada, Stockholm, Houston, Cincinnati, Kansas, Boston, Birmingham, Friburgo, Tallín, Budapest eta Taiwaneko Kaoshiung hirietarako tranbiak, eta Erroma, Bukarest, Sao Paulo, Txileko Santiago, Istanbul eta Helsinki hirietarako metro-unitateak.\nProiektu horiei, gainera, enpresak ekitaldi honetako lehen sei hilabeteetan sinatu dituen kontratuak gehitu behar zaizkie; honako hauek, adibidez: tranbien hornikuntza Saint Etienne, Utrecht eta Luxemburg hirietarako; kotxeak Eskoziako Caledonian Sleeper-erako; Monforte del Cid – Murtzia AVE linea seinaleztatzeko kontratua; Norvegiarako kontratua abiadura handiko unitateak hornitzeko; eta Medellin hirirako 20 metro-unitate hornitzeko duela gutxi sinatu duten kontratua. Horien guztien bolumena kontratu irmoen bidez lortutako 750 milioi euro baino gehiagokoa da.


hasiera | 2022ko albisteak | Amaitu da Punto de Vista jaialdiaren 13. edizioaren sekzio ofizialerako izen-emateak egiteko epea\nAmaitu da Punto de Vista jaialdiaren 13. edizioaren sekzio ofizialerako izen-emateak egiteko epea\nAtzo amaitu zen, hain zuzen, eta oso harrera ona izan du: 1.140 izenburutik gora.\nPunto de Vista Nafarroako Zinema Dokumentaleko Nazioarteko Jaialdiaren XIII. edizioaren sekzio ofizialerako filmen izen-ematerako epea atzo amaitu zen, irailaren 30ean, eta iaz baino nabarmen film gehiagok izena eman dute.\nIzan ere, 1.140 izenburu baino gehiago baloratu beharko ditu jaialdiaren hautapen-batzordeak. Garbiñe Ortega zuzendari artistikoa bera da batzordeburua, eta Nuria Cubasek, Matías Piñeirok, María Palaciosek eta Miguel Zozayak osatzen dute.\nUztailetik joan den igandera arte iraun du film dokumentalek, laburrek zein luzeek, izena emateko epeak. Hautagaiak hainbat nazionalitatetakoak dira. Batzordeak hautatutakoek jaialdiaren XIII. edizioaren sekzio ofiziala osatuko dute. 2019ko martxoaren 11tik 16ra egingo da edizioa, eta, aurrekoetan bezala, arte eta sormenezko ikuspegien aniztasuna islatu nahiko du, berrikuntza-, independentzia- eta modernitate-espiritua gidari betiere.


Otamotzpirinioak Archives - Otamotz\nOstadar mendi taldeak Pirinioetara irteera antolatu du urriaren 7, 8 eta 9rako\nOstadar mendi taldeak Pirinioetako Pays Couserans eskualdera irteera antolatu du urriaren 7, 8 eta 9rako. Araing-eko aterpetxean hartuko dute ostatu eta Tuc de Mauberme (2.880 metro) eta Pic de Crabere (2.629 metro) gailurretara igoko dira. Ibilaldiek ez dute zailtasun teknikorik. Izena emateko, 659 48 68 78 zenbakira deitu behar da\nOstadar mendi taldea Pirinioetara joango da hilaren 9an\nOstadar taldeak Pirinioetara irteera antolatu du hilaren 9ko astebururako. 9an irtengo dira (ostirala) eta 11n itzuli (igandea). Luchonera joango dira eta Salvaguardia (2.736 metro) eta Cecire (2.403 metro) mendiak igoko dituzte. Izena emateko, Ostadarren egoitzara jo behar da (Zelai Arizti kultur etxean).\nGoierri kirol elkarteko mendi sailak Pirinioetara irteera antolatu du hilaren 27 eta 28rako\nGoierri kirol elkartearen mendi sailak Pirinioetara irteera antolatu du hilaren 27 eta 28rako. Autobusa 07:30ean irtengo da. Mendizaleak Echora eramango ditu eta hauek Gabas mendizerran ibiliko dira. Remilez, La Cuta, Punta de Gabas eta Puntal Alto de lo Foraton mendiak igoko dituzte. Ondoren, Lizarara jaitsiko dira. Bertan lo egin ondoren,\nFrantziako Pirinio garaietan ibilaldia antolatu du Ostadarrek\nIrailaren 13an Ostadar taldeko kideak eta ibilaldian parte hartzeko izena ematen duten mendizaleak Frantziako Pays Toy eskualdera abiatuko dira. Mendizaleek Pirinio garaietan barrena bi eguneko mendi irteeta egingo dute. Goizeko bostetan aterako dira Zumarragako Elizkaletik, eta Bareges-etik hurbil dagoen Pont de la Gaubie inguruan emango diote ibilbideari hasiera. Lehenengo joko


Bi antzerki labur - Anton Txekhov\nANTON TXEKHOVEN TEATROGINTZA\nTxekhov ezaguna izan zen Errusian, umorea eta sentimendua nahasten ziren ipuin eta historio laburren egile bezala. Sekulakoa da haren ipuingintzaren garrantzia, mende honetan hain zuzen ere izan bait du eragina arlo horixe landu dutenen artean. Ipuigile ona izateaz gain, teatrogile ere bazen. Txekhovengan, ipuingintza eta teatrogintzarako joerak elkarren osagarri ziren; Txekhov berak gizona eta bizitzaz zeukan maitasun aparta adierazteko bi modu bilakatzen zirenak.\n1860. urtean jaio zen, Itsaso Beltzeko Taganrag izeneko kai lotian. Haurtzaro eta gaztaro latzak eta alaitasunik gabekoak izan zituen. Aitaren nagusikeria izan zen lehendabizi, ondoren, familiburua izateagatik lana egin eta ikasi beharra. Moskura joan zen geroago, medikuntza ikastera, eta bertan lehendabizikoz hartuko zuen parte zenbait aldizkaritan. Bizitza berri bat ezagutzen hasi zen, lehenbizi izan zuenaren oso desberdina. Natura maitatzen hasi zen, hiriburuko eskualdea ezagutzen zuen heinean, bestalde, Levitan paisaiagilearekin izan zituen elkar-hizketek ere, bere obra guztien datzan Naturaren maitasuna finkatzen lagundu zioten.\n1888. urtean idatzi zituen «Basa piztia» eta ekitaldi bakarreko beste zenbait lan. Geroxeago ere idatzi zituen besteak beste, «Ivanov», «Tio Vania» teatro-lanak. Teatrogintzarako joera handia zuen Txekhovek, txikitatik heldu zitzaiona, egiten bait zituen anaiekin emanalditxoak tarteka.\n«Ivanov» obrarekin zenbait arazo izan zituen: zuzenketa ugari egin beharra, ikuslegoaren eta kritikaren erantzun kaskarra. Honengatik Txekhovek idazteari utzi zion, 1805. urterarte, «La Gaviota» obra idazten hasi zen arte. Behin amaituta gero, Zar-en zentsurak ez zuen hasera batean argitaratzen utzi, nahiz eta azkenean argitaratua izan zen. Obra prestatzen ari zirela ohartu ziren Txekhoven teatrogintza gainerakoen aldean berria zela, eta zaila eta arrotza gertatzen zela antzezlarientzat ere. «La Gaviota»-ren lehendabiziko emanaldia 1896ko Urriaren hogeian egin zen. Ez zuzendariak, ez antzezlariek, ez ikuslegoak, ezta kritikariek ere ez zuten obraren lirikotasuna konprenitu, eta emanaldiak porrot egin zuen. Txekhovek, dezepzionatuta zin egin zuen ez zuela gehiago idatziko, eta haren obrarik ez zela antzeztuko ere. Garai hartan, tuberkulosiarekin zen Txekhov, nahiko gaisoturik.\nMosku-ko Arte-Antzokia zuzentzen zuten Vladimir Nemirovich teatrogileak eta Constantin Stanislavsky aktore eta zuzendariak, «La Gaviota», Arte-Antzokian emateko eskeintza egin zioten. Arrakasta handia izan zuen «La Gaviota»ren emanaldi berriak, lehengo porrota orain arrakasta bilakatu bazen, antzezlarien prestaketa berria eta Errusiako eremu intelektualaren zuzendaritzaren aldaketei esker izan zen. Ikuslegoak ulertu ahal izan zuen Txekhoven gisako teatrogintza. Handik aurrerako Moskuko Arte-Antzokiak aurkitua zuen bere egilea, eta sortzen zuen obra bakoitzak arrakasta izaten zuen. Garaiko kritika ez zen erabat ulertzera iritsi, Txekhoven errealismoa ez bait zen guztien gogokoa.\nZar-en zentsurak ezpirituaren adierazpen guztiak zanpatzen zituen behar zuten arnasa kendu arteraino, gainbizi ahal izateko errealitatearekiko harreman izpirik ere utzi gabe. Garai hartan errealista izatea, korrontearen aurka joatea zen. Txekhovek, moralki eta intelektualki orekatuta zegoenak, ez zuen errealitatetik ihes egin beharrik izan, ez abstraktua, ez sinbolikoa bilatu beharrik ere. 1880.ko Sinbolismo erorkorraren erdian sortu zen Txekhoven teatrogintza. Ostrovskyren jarraitzaletzat har dezakegu Txekhov.\nHaren obrek ekintza gutxi dute oso, haren garaikide izan ziren gizonak bezalako zentzu eta inteligentzia faltarekin hitzegiten duten pertsonaiez beteta daude.\nEz dira zentzuzko elkar-hizketa bat izateko gauza, euren kasketaldiekin egiten dute behaztopo aldika, eta zenbaitetan badirudi elkarri entzungo ez baliote bezala ari direla.\nGizarteko formulismoez, jarduera zuzenez trufatu egiten da sarritan, nahita, egingo dituen errepikapenekin. Elkar gorrotatzen duten edo konprenitzen ez diren gizonez, bizitzeko arrazoirik ez duten eta sineskeriez abailduriko gizon-emakumeez osatutako gizartea aurkezten digu Txekhovek, bizidunak direla, ahazteko behar handia duten giza banakoak. Pertsonaiek bizitzan bezalaxe hitzegiten dute, eta bizitzan bezalaxe, hitzegiten dutenak aspertu egiten du. Haren teatrogintzaren benetazko edukia ez dago, zenbaitetan salbu, pertsonaiek hitzegiten dutenean. Txekhoven edozein obrak badu testuaz gain azpi-testu gisako bat, erabiltzen dituen puntu etenarazleak, isiluneek eta bestek ez dute beste zentzurik gainerakoan.\nBadirudi daukaten ekintza, urria apropos izkutatua egongo litzatekeela dantzasaio eta lotezinezko elkar-hizketen artean, berau bait da hain zuzen ere bizimodu burgesaren ezaugarrietako bat, hala nola gertatzen diren gauza ezatseginak isiltzearena. Sala hauetan, Txekhoven pertsonaien hutsaltasunez beterikoetan, elkar-hizketa eta jolas leloen artean, zaratak entzun ohi dira tarteka, Txekhovek oharretan azaldu ohi dituenak. Honelako baliapideak obraren barne ekintza azpimarratzea du helburu nagusia, kanpo-ekintzaren falta, konpentsatuz. Txekhoven helburua, berak zioenez, ondoko hauxe zen:\n«Beharrezkoa da guztia, bizitzan bezain sinplea, eta aldi berean nahaspilatua izatea».\nElementu garrantzitsuak dira Txekhoven gaietan, zorrak, maileguak, lukurreriak eta ekonomi hondamendia. Deskribatzen duen giza-mailaren izaera malerusa eta ezgogokoak, diru eskasiarekin duen harreman estua jartzen du Txekhovek agerian. Bazuen berak obserbaziorako dohai berezia. Beronek, konbinatuak edo aldatuak ziren, edo inolako arazorik gabe izan zitezkeen egiazko, uneak eskenara eramatera bultzatzen zuen.\nUmoreak eta egoera barregarriek gehiago azpimarratuko dute obraren izaera tragikoa.\nInguruarekiko harremanaren arabera izango dute pertsonaiek zentzurik, gainerakoan ez. Pertsonai hauek erromantikoen eta egungo errealismokoen artean aurkituko lirateke lehenak berealdikoak eta bakoiztuak oso, eta bigarrenak, pertsonaia orokor baten elementu bakunak.\nTxekhoven teatrogintzak halere, XIX. mendearen bukaerako burgesia txikia eta herrialde osoko bizimoduaren baldintza orokorraren azterketa soil, gehiago ala gutxiago satirikoa eta kritikoa baino askoz ere gehiago dauka.\nErrusiako jendetzari eskeiniriko froga multzoa da haren obra guztia, garai hartako erregimena salatu nahi du beronekin, eta bestalde gainerakoek ere sala zezaten. Haren obragintza eta bizitza guztian baieztatzen den gauza da, Txekhovek Errusia gartsuki maite zuela. Zoriona harentzat, bizitzaren baldintzen aurrerapen orokorrean eta gizabanakoaren hobekuntza pertsonalean beste inon ez omen da aurkituko.\nHaren teatrogintzaren arrazoia ondoko hitzetan aurkituko dugu:\n«Bizitza likitsa bizi dugu, pixkanaka pixkanaka irensten gaituena (...), lan egin behar dugu, saiatu beharra daukagu hondatzen gaituzten ohitura hauek uzten, «Zoriona» posiblea delako sinesmena izan behar dugu. Etorkizuneko bizitzak, lanean, lanaren errespetoan oinarritu behar du».\nHonen alboan Txekhovek, gizonarenganako maitasuna, Naturarena, intelektual erorkorren kritika, sasi-intelektualena, gizonak morrontzan jartzeko beste balio ez duten ideia faltsuekin engainatzen uzteagatiko damua eta amorrua, eta gizona eta dauzkan indar zoragarriak eta Natura mezpretxatuak izateagatikoa ere adieraziko ditu.\nErrusiar herrialdeari buruzko teoria ezezkorraren aurka azalduko da. Haren obragintzan nekez aurkituko dugu mina elementu garbitzaile bezala. Ez zen konforme errusiarra aurkitzen zen egoera lotsagarria onartzearekin. Hau zela ta, pixkanaka pixkanaka utzi zituen Tolstoiren dotrinak lehendabiziko lanean harengan eragina izan zutenak.\n«El jardín de los cerezos» da idatzi zuen azkeneko obra. «Ivanov»etik hasita, «El jardín de los cerezos »eraino, Txekhoven pertsonaienganako jarreraren aldaketa nabaria da. Hala nola, lehendabizikoan, krudelkeriaz beteriko satira erabiliko du, kritika gogorra oso, nahiz eta adierazteko erabiltzen duen teknikak bi mutur hauek nahiko leuntzen dituen «Ivanov»en, «ezezkor» dei ditzakegun pertsonaiek inolako ezaugarririk ez dute. «El jardín de los cerezos»en berriz pertsonaiarik ezezkorrenak ere badu zer edo zer gizonarengan «jainkozko izpi» hori gogorazten duena. Ia denek, azalekoenek ere badute zehazturiko izaera. Txekhov, bere obran zehar psikologiazko obserbazioan irabazten joan da pixkanaka; giza-banakoak salatu beharrean, instituzioak salatzeari ekin dio, eta bestalde nabaria da «itxaropena» handitzen joan zaiola.\nGizazkoaren amodio unibertsalaz gain, desagertzera doazen zenbait gauzez ere sentituko du maitasuna, altzairuak, etxeak, jardinak eta beste direla pertsonari berotasuna eta poza eskeini izan diotenak.\nHaseran aipatu ditugun obra labur horietan, «Basa-piztia», «Ezkontzarako baimena.», «Sobre el daño que hace el tabaco», eta bestetan, satira nagusitzen da, umoreak halako indarra hartzen du, honela bada hauen irakurketan eta areago emanaldietan, inor farrez aritu ohi da etengabe. Baino beti geratzen zaigu farrearen azpian zertxobait.\nEuropa eta Ameriketako gaur eguneko literaturan eraginik handien duen idazleetariko bat dugu Txekhov. Kunplitu zuen haren obrak nolabaiteko betekizuna une jakin batean, sentituko al da horregatik harro haren herria, bera bizi izanagatik.\nHaren obserbatzaile kemena, iragarlearena ia, errealitatetik abiatu zen, eta errealitatera itzuli atzera.\nEman deizaiogun hitzaurre honi bukaera haren hitzekin:\n«Martxan den bidea da Gizadia, Goreneko Zorionera daramana, zeina posiblea den mundu honetan. Ni neu, lehendabiziko ilaretan aurkitzen naiz».\n(Trofimov-ek, «El jardín de los cerezos»eko IV. ekitaldian.)\n"Txekhov: Bi antzeki labur" orrialde nagusia


Tayrac (Aveyron) - Wikipedia\nJean-Pierre GAILLARDON-BALDELLA (2014-2020)\n44° 12′ 08″ N, 2° 14′ 01″ E / 44.202222222222°N,2.2336111111111°E / 44.202222222222; 2.2336111111111Koordenatuak: 44° 12′ 08″ N, 2° 14′ 01″ E / 44.202222222222°N,2.2336111111111°E / 44.202222222222; 2.2336111111111\nTayrac (Aveyron) (Frantzia)\nTayrac (Aveyron) (Okzitania)\nCabanès, Castelmary, Pradinas eta La Salvetat-Peyralès\nTayrac (frantsesez eta ofizialki: Tayrac) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 166 biztanle zituen.\n2007an Tayrac udalerrian erroldatutako biztanleak 172 ziren. Familiak 72 ziren, horien artean 24 pertsona bakarrekoak ziren (20 bakarrik bizi ziren gizonak eta 4 bakarrik bizi ziren emakumeak), 24 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 121 etxebizitza zeuden, 76 familiaren etxebizitza nagusia ziren, 38 bigarren erresidentzia ziren eta 7 hutsik zeuden. 117 etxeak ziren eta 4 apartamentuak ziren. 76 etxebizitza nagusietatik 69 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek bi gela zituen, 11 etxek hiru zituzten, 24 etxek lau zituzten eta 40 etxek bost zituzten. 64 etxek euren parking plaza propioa zuten azpian. 36 etxetan ibilgailu bat zegoen eta 29 etxetan bat baino gehiago zituzten.\n2007an lan egiteko adina zuten pertsonak 98 ziren, horien artean 64 aktiboak ziren eta 34 inaktiboak ziren. 64 pertsona aktiboetatik 57 lanean zeuden (31 gizon eta 26 emakume) eta 7 langabezian zeuden (1 gizon eta 6 emakume). 34 pertsona inaktiboetatik 14 erretiraturik zeuden, 10 ikasten zeuden eta 10 "bestelako inaktibo" gisa sailkaturik zeuden.\n2009an Tayrac udalerrian 77 unitate fiskal zeuden, 184,5 pertsonek osaturik. Pertsona bakoitzeko diru-sarrera fiskalaren mediana urteko 11.850 euro zen.\n2007an zeuden 8 komertzioetatik, 1 erauzte enpresa zen, 4 eraikuntza enpresak ziren, 1 ibilgailuen saltze eta konpontze enpresa zen eta 2 zerbitzu enpresak ziren.\n2000. urtean Tayrac udalerrian 25 nekazaritza-ustiategi zeuden, 820 hektarea erabiltzen.\nCastelmary (2,6 km)\nLa Salvetat-Peyralès (3,0 km)\nCrespin (6,3 km)\nSauveterre-de-Rouergue (7,1 km)\nJouqueviel (7,4 km)\nLescure-Jaoul (7,7 km)\nMultimedia: Tayrac (Aveyron)\nBNF: 152472546 (data)\nRetrieved from "https://eu.wikipedia.org/w/index.php?title=Tayrac_(Aveyron)&oldid=7251971"\nThis page was last edited on 2 December 2019, at 12:34.


Uberan - Euskal Idazleen Elkartea - Iban Zalduari elkarrizketa\nIban Zalduari elkarrizketa\n`Biodikografiak´, diskoetatik abiatuz eraikitako ipuin-liburua Osteguna, 2011-05-26\n"Pop-a da maitasunak existitzen jarraitzen duela sinestarazten digun fikzio ia bakarra, egun. Horregatik jarraitzen dugu entzuten, nerabezaroa atzean utzita ere". Biodiskografiak (Erein) liburuan aurkituko duzuen pasartea da. Iban Zalduak lan berri honetan konpilatu dituen ipuin guztiek musika dute abiapuntu. Baina idazleak berak aitortu digun moduan, "niri helmuga interesatzen zait eta hori ipuina da".\nZure gustuko diskoak dira denak ala horietako batzuk narrazioek eskatuta bildu dituzu liburuan?\nPrintzipioz, denak dira nire gustukoak, neurri handiagoan edo txikiagoan. Kontua da ez ditudala gehien gustatzen zaizkidanak aukeratu. Esperimentuaren xedea zen, goazen ipuinak abiatzera diskoetatik eta ez aldrebes. Ez naiz ipuin jakin bati egokitzen zaion diskoa bilatzera joan. Baizik eta zer entzuten ari nintzen momentu jakin batean eta horrek zer nolako oihartzuna egiten zidan buruan, zein idei pizten zuen, zein oroitzapen ekartzen zidan gogora, zein oroitzapen asmatu arazten zidan...\nAlde horretatik, ez nuen disko kutunen zerrenda bat egin nahi. Kasu horretan bai, entziklopediatik gehiago izango zuen. Baina liburuan daudenak ez dira halabeharrez diskorik kutunenak. The Cure taldearen kasuan ez nuke seguraski The Top diskoa aukeratuko. Eta Paul Wellerren kasuan ere, liburuan dauden horiek ez dira nire faboritoak.\nDisko hauekiko pasioa azaltzen dute ipuinetako protagonista batzuk. Gustukoak dituzun disko batzuk aldarrikatu edota ezagutzera eman nahi zenituen akaso?\nLagunekin diskoez hitz egiten duzunean bezala. Ez grina bereziarekin.\nNiretzat literatura ez da jolasa, printzipioz.\nJolasa esatean, diskotik abiatzeko joeraz...\nHori zen premisa. Diskoetatik abiatuz nola eraiki proiektu literario bat. Nire gustuen errebindikazioa egiten da baina ez inori inposatzeko. Niri interesatzen zaidana emaitza da. Ipuinak funtzionatzen duen edo ez. Zailago egingo zaio musika hau batere gustatzen ez zaion irakurle bati, baina iruditzen zait ipuin batzuk bere horretan badirela homologagarriak. Eta musikarena dela ipuinak daukan abiapuntua, baina niri helmuga interesatzen zait eta hori da ipuina.\nJolasarena nioen, originaltasuna hortik datorkiolako liburu honi.\nEz dakit originalegia ote den. Kantuen inguruan abiatutako proiektuak badaude. Tradizio minimo bat badago. Poparen istorioak dauzkan 50 urte hauetan, eman dio pare bat belaunaldiri musika honekin hazteko aukera, nostalgia literarioaren eta oroimen literarioaren gai bihurtzeko musika.\nMikel Hernandezek zure liburuaren Hitzatzean esaten duenaren kontra, nostalgiarik bada tartean. Biniloaren erritualarekiko, besteak beste. Maiz agertzen da liburu honetan.\nNostalgia baino, agian da idatziz garai hura finkatzeko gogoa. Ez da hainbeste errebindikazio bat. Biniloarena baino, ni kasik kasetearen garaikoa naiz. Dirurik ez genuen binilorik erosteko. Nire kasuan behintzat, LP bat erostea gauza oso berezia zen. Gutxitan gertatzen zen. Diskoak trukatzen genituen, kaseteak grabatzen genituen, hutsuneak bete... Horrela ibiltzen ginen.\nPrintzipioz arraroa da albuma hartzea oinarri bezala. Agian naturalagoa litzateke kantuetatik abiatzea. Baina guk albumak kontsumitzen genituen. Albuma zen unitate nagusia. Egia da kantu guztien artean beti gustatzen zaizkizula gehiago kantu bat edo bi, baina beti osotasun baten barruan. Gaur egun albumak ez dira kontsumitzen lehen bezala. Orain (Internet aroan) musika kantuen bidez mugitzen da. Single garaia itzultzen ari da baina oso modu arraroan.\nLiburu honi dagokionez, batzuetan izango da nostalgiarik, niretzat hauxe baita nire gaztaroko paisaia. Beste batzuk kontatuko dute nola joaten ziren ibai batera arrantzan egitera, edo nola joaten ziren txoriak ehizatzera mendira. Ba nire gaztaroaren paisaiaren parte inportante bat hau da. Ez da lehen aldia erabiltzen dudana, aurreko ipuinetan askotan agertu da baina honakoan musika leit motiv nagusia da. Bestean solteago azaltzen ziren aipamen horiek. Oso inportantea izan da nire bizitzan musika entzutea, irakurtzea bezala.\nEta zure zureak izan diren tokiak ere agertzen dira Biodiskografiak liburuan. Donostiako Xaribari dendara joateko ohitura hori, adibidez.\nOrduak eman eta ez erosi ezer! Nik askotan egiten nuen. Garai haietan ematen zuen gehiago egiten zuela euria. Larunbatetan, arratsalde-pasa joaten zinen hara eta zenituen lau xoxekin pote pare bat hartzera. Askotan egiten nuen hori. Series Medias-en begira izaten ginen. Nobedadeak ezin genituen erosi baina bi urte edo lau urte atzerago ateratako diskoek pegatina gorria (Series Medias-i zegokiona) ote zuten edo ez begira izaten ginen.\nBaina disko batzuk sekula ez zituzten Series Medias-en jartzen...\nEn la puta vida!\nBizipen pertsonalak, gustuak, pentsamoldea... Dosi txikitan bada ere, zure zertzelada batzuk azaltzen dira.\nLiburuaren azpitituluan dago jasoa, Diskoak, kaseteak, eta beste zenbait oroitzapen faltsu. Badaude oroitzapenak baina oroitzapen fikzionatuak dira. Alde horretatik, badu asko autobiografikotik, baina nire beste edozein ipuin-liburuk bezala. Edozeinen literatur lanek bezala. Entzuten dituzun istorioak, irakurtzen dituzunak, telebistan edo zineman ikusten dituzunak... Hori guztia magma batean bildu egiten da eta emaitza hau da. Badu kutsu autobiografikoa bai, baina edozein fikzio lanek bezala. Uste dut horrela ibiltzen garela idazle guztiak.\nAutofikzioari buruz hitz egiten da sekulako nobedadea izango balitz bezala, Dantek jadanik autofikzio bat eraiki zuenean Komedia Jainkotiarra-rekin. Ez dakit, fikzioa egiteko ohiko modua iruditzen zait.\nIpuin bildumak gainera, esperimentatzeko aukera eskaintzen dizu, ezta?\nAurreko ipuin bildumetan ere antzeko zerbait ikusten da. Trebatuago nago bukaera ustekabekoa duen ipuin motarekin. Literatura fantastikotik datorren halako ildo batekin lotuko nuke. Horrela hasi nintzen idazten eta gustatzen zait. Ipuinak posibilitate asko eskaintzen dizkizu. Trama batzuk gertuago egongo lirateke antzerki mundutik, elkarrizketa soilak ezarriz. Ipuin liburuaren barruan gustatzen zait keinuak egitea eta loturak sartzea ipuinen artean. Badira pertsonaia batzuk errepikatzen direnak...\nLiteratur aipamenak ere nabariak dira hainbat ipuinetan. 1984 ipuinean, zer esanik ez.\nNi elikatzen naiz irakurtzen dudan horretatik, literaturatik bertatik. Badaude meta-literarioak kontsideratu daitezkeen ipuinak, 1984 ipuina adibidez. Jokatu egin dut, hein batean, nire ipuingintzan jokatu dudan modu berberean.\nIpuinerako baliatu dituzu kantuetako hainbat letra ere. Makulu moduan besterik ez bada.\nTestuak inportanteak dira baina, bestalde, uste dut horrelako lotura bat garatu daitekeela musika batekiko, letra gehiegi ere ulertu gabe. Zeren azken batean letra eta musika batera doaz. Musikarik gabe letra horiek txotxolokeria bat izaten dira eta hauek pop diskoak dira, non txotxolokeria maila altua den askotan.\nLetra ez da zertan guztiz ulertu behar baina lotura bat garatzen duzu bai erritmoarekin, bai melodiarekin... Edo esaldi jakin batekin. Eta hori da geratu egiten dena eta hori da interesatzen zaidana, pop musikaren elementu itsaskor hori. Testuinguru horretatik kanpo zentzurik ez duena, baina musikaren melodiarekin edo erritmoarekin derrepentean hartzen du zentzua.\nMusikaren eraginpean hazi den idazlea zarela esan daiteke?\nBizitzan gertatzen zitzaizkizun gauzei zentzua emateko edo zentzua kentzeko bidean, diskoek eta kantuek eragin oso handia izan dute. Berdin hitz egin dezaket telebistari buruz. Ni ere telebistaren belaunaldikoa naiz.\nBatzuentzat hau heresia modukoa izango da baina nik normalean irakurtzen dut musika entzuten. Disko batzuk eta musika batzuk oso lotuta ditut literatura mota jakin batekin, momentu horretan irakurtzen ari nintzen horrekin. Gauza biak oso lotuta joan zaizkit beti. Gertatzen dena da musika aldetik naizela besterik gabe entzule bat; eta literatura arloan irakurle izateaz gain, lotsa galdu duen irakurle bat bihurtu naizela eta idazten hasi naizela. Niretzat paraleloan doazen bideak dira eta zentzu hori ere badu hein batean liburu honek.\nDisko batzuk faltan bota ditut. The Who, The Rolling Stones...\nBaina ni Beatles zalea naiz! The Rolling Stones single-talde baten moduan ikusten dut gehiago. Heldu naiz apreziatzera baina berandu, eta gauza bera gertatu zait musika beltzarekin. Ez ditut hainbestetan entzuten, asko jotzen dudalako gaztaroko doinuetara.\nBeraz, halabeharrez egon behar dute ausentziak, nire gustuak oso mugatuak direlako. Oso britainiarrak dira. Hasieratik banekien liburua horrelakoa izango zela, beraz, horrek ez nau asko kezkatzen.\nLa Movida eta RRV delakoak gertutik bizi izan dituzu baina ez dira aipatu ere egiten. Zure interesekoak ez zirela izan esateko modua izan daiteke akaso.\nBai, agian bai eta seguraski hala zen. Kantu haiek entzun nituen, guztiok bezala. Garai haietako diskoak eta zintak baditut, guztiok bezala. Baina beti izan naiz oso snob-a. Beti izan naiz oso kursia gauza horietarako. Gogoan dut Kortatuk Jimmy Jazz abestia moldatu zuenean, garai hartan iruditzen zitzaidan kantua profanatu egiten zutela. Gero aintzat hartzen duzu eta historikoki edo kronologikoki konturatzen zara zer nolako garrantzia izan zuen Kortatuk hemengo musikaren garapenean. Baina momentu horretan originala edukita, The Clash-ena, zertarako kopia horretara makurtu, ez? Hori bezain Repelente niño Vicente nintzen. Alde horretatik aitor dut nire heziketa sentimentala talde britainiarren bitartez egin dudala.\nPrentsan ere aritzen zara. Literaturara lotzeko edo zure kezkak azaltzeko modu bat izan daiteke.\nIdazleen artean bada literaturari buruz hausnartzeko tradizio bat. Sorkuntzari buruz, irakurtzen denari buruz, besteek idazten dutenari buruz hausnartzeko joera bat. Aukera eman didatenean, Berrian edo halako medioetan, egin dut lan hori. Eta bestela neuk bilatu dut modua, Volgako batelariak blogaren bidez edo aldizkarietan. Niretzat nahikoa lotuta dago guztia. Lanaren zati bat da lanari buruz eta literatura izeneko lurralde horri buruz pentsatzea eta pentsatzen duzun hori plazaratzea. Gero ez dakit zein puntutaraino balio duen edo ez. Beti geratzen zaizu duda hori.\nGustura zaude ipuinaren munduan. Aurreko liburua ere, Ipuinak -Antologia bat-, ipuinez osatutakoa zen. Egitasmo berriak, bide horretatik etorriko dira?\nEgitasmoak ditut milaka. Beti daukazu pare bat nobela buruan baina nire joera naturala ipuinerako da. Ez dago ezer naturalik literaturan, beraz, naturala komatxo askorekin. Nik ez dut sekula entrenamendu bat bezala ikusi, beste mota bateko fikzioa edo nobela idazteko. Niretzat ipuina beti izan da helburu bat.\nNobela pare bat idatzi ditut eta seguraski etorkizunean egingo dudala beste nobelaren bat. Badut nobela-proiektu bat. Baina hortik gauzatzera beste salto bat dago.\nPantaila aurrean jartzen naizenean, nobela baterako baino errazagoa sortzen zait ipuin baterako ideia. Orain arte nobelak egin ditudanean ez da izan bere horretan nobela proiektu bat nuelako buruan, ipuin proiektu bat nahaspilatu egin zaidalako baizik.\n"Biodiskografiak" liburuko lehen ipuinak The Beatles-en `Revolver´ (EMI, 1966) diskoa du abiapuntu. Taxman kantua aipatzen da, besteak beste, ipuinean. Kantu hau entzungai duzue honako bideoan.\nOso inportantea izan da nire bizitzan musika entzutea, irakurtzea bezala\nNire heziketa sentimentala talde britainiarren bitartez egin dut\nHeresia modukoa izango da batzuentzat, baina normalean musika entzuten irakurtzen dut\nBadu asko autobiografikotik, baina nire beste edozein ipuin-liburuk bezala\nAsteartea, 2020eko irailak 22


Iurretako Udala - Iurretako Udalak Maiztegi eskolako fatxada nagusiko eta beheko solairuko kanpo arotzeria aldatuko du\nIurretako Udalak Maiztegi eskolako fatxada nagusiko eta beheko solairuko kanpo arotzeria aldatuko du\nAurreko urteetan egin den bezala Iurretako Udalak hobekuntzak egingo ditu Maiztegi Eskolan. Oraingoan helburua eskolako gelen isolatze termikoa eta akustikoaren baldintzak hobetzea eta eraikuntzaren sarreraren segurtasuna bermatzea da, eraikuntzaren lehenengo solairuko kanpo arotzeria aldatuko baita, eta bertan eraikuntzaren sarrerak bait daude.\nMomentu honetan arotzeria aluminioz eta beiraz sinplearekin eginda dago eta orain PVC-koa jarriko da, beira bikoitzarekin eta segurtasunezko saretekin, beti ere Eraikuntzarako Kode Teknikoaren (EKT) baldintzak betetzeko asmoz.\nMomentu honetan Maiztegi Eskolako fatxadak kanpoko arotzeria aluminiozkoa du ate irristatzaileekin, nahiz eta gela batzutan arotzeria bikoitza izan. Honen ondorioz berotasuna galdu egiten da eta berokuntza elektrikoa erabili behar da kontsumo energetikoa gehituz.\nEraikuntzaren beheko solairuan sarrera nagusia dago, hauek ere aluminiozko arotzeria dute eta honen ondorioz sabotajeak eta lapurketak egon dira bertan.\nBeraz, obra berri honekin 7,26 mko. zabalera eta 3 mko altuera dituzten ateak jarriko dira lehio zabalekin eta saretekin; 3,48 mko zabalera eta 1,80 mko altuera dituzten 6 lehio eta 2,55 mko zabalera eta 1,01 mko altuera dituzten beste lehio bi, danak segurtasunezko sareteekin igotze mekanikoarekin segurtasuna bermatzeko.\nObrak uztailaren 18an hasi dira eta sei asteko epea izango dute. Aurrekontua 52.005,80 eurokoa izango da.